“XXI АSR” ижтимоий-сиёсий газетасининг сайтида мазкур нашрнинг 50 (788)-сонида эълон қилинган “Адолат тарозиси нега бир хил эмас?!” деб номланган мақола юзасидан Ўзбекистон Республикасининг “Оммавий ахборот воситалари тўғрисида”ги қонуни 34-моддасига мувофиқ, “АДОЛАТ ТАРОЗИСИ БИР ХИЛ фақат ўлчовни тўғри олиш керак” сарлавҳали раддия эълон қилинди.\n“XXI АSR” ижтимоий-сиёсий газетасининг 50 (788)-сонида Хоразм вилояти Хива шаҳрида истиқомат қилувчи Шокир Маткаримовнинг ҳақ-ҳуқуқлари судлар томонидан бузилганлиги иддао қилинган “Адолат тарозиси нега бир хил эмас?!” сарлавҳали мақола чоп этилган.\nМаълум бўлишича, даъвогар Ш.Маткаримов жавобгарлар Хива туман ҳокимлиги, фуқаролар У.Шарипова ва Б.Мадаминовга нисбатан судга даъво аризаси билан мурожаат қилиб, унда Хива туман ҳокимининг 2007 йил 29 декабрдаги 967-сонли ва 2013 йил 2 октябрдаги 1518-сонли қарорларини ҳақиқий эмас деб топиш ҳамда ўзига тегишли ер майдонида фуқаролар У.Шарипова ва Б.Мадаминов томонидан қурилган биноларни уларнинг ҳисобидан буздиришни сўраган.\nЎзбекистон Республикаси Фуқаролик процессуал кодексининг 426-моддасига биноан, назорат тартибидаги шикоят (протест) биринчи инстанция судининг ҳал қилув қарори, ажрими, қарори қонуний кучга кирган кундан эътиборан бир йил ичида бевосита Ўзбекистон Республикаси Олий судига берилади. Ушбу қонун талабига биноан, суд қарорларининг қонунийлигига баҳо бериш Ўзбекистон Республикаси Олий суди ваколатига тегишлидир. Бироқ фуқаро Ш.Маткаримов гарчи унга бу ҳуқуқлари судда тушунтирилган бўлса-да, Олий судга эмас, журналистга мурожаат қилган. Ўз навбатида, журналист ҳам фуқарога қонуний ҳуқуқларидан фойдаланишни тушунтириш ўрнига, иш ҳужжатлари билан танишмай, фақат даъвогарнинг иддаоларига асосланиб, суд қарори моҳиятини тўлиқ англамай, мақола чоп этган.\nХўш, фақат бир тарафнинг важларига асосланиб ёзилган мақолани адолатли деб бўладими?\nЙўқ, албатта! Мадомики, журналист ушбу низони иш ҳужжатлари асосида батафсил ўрганиб, сўнг мақолани чоп этганида, зиғирча эътирозга ўрин қолмасди.\nАслида, ҳолат қандай бўлган?\nДаъвогар Ш.Маткаримовга Хива тумани собиқ “Хива” жамоа хўжалиги вакиллар йиғилишининг 2000 йил 11 мартдаги 2-сонли қарорига биноан якка тартибда уй-жой қуриш учун 1300 м2 ер ажратилиши белгиланган. Ушбу қарор Хива туман ҳокимининг 2000 йил 18 июлдаги 907-сонли қарори билан тасдиқланган ва бу иш ҳужжатларида ҳам қайд этилган. Журналист эса, амалдаги қонун талабларидан бехабар кўринади: мазкур қарор сохта эмаслиги-ю, судлар буни инобатга олмай хато қилгани ҳақида “билағонлик” қилади.\nМодомики, қарор билан ер майдони ажратилган экан, даъвогар Ш.Маткаримовга ер майдони тегишли тартибда ўлчам берилганми, давлат, яъни кадастр хизматидан ер майдони рўйхатдан ўтказилганми, деган савол туғилади. Негаки, амалдаги Ер кодексининг 31-моддаси талабига кўра, юридик ва жисмоний шахсларнинг ер участкасига бўлган ҳуқуқи жойнинг ўзида, чегаралар белгиланганидан, ер участкаларининг планлари (чизмалари) ва тавсифлари тузилиб, ер участкаларига бўлган ҳуқуқ давлат рўйхатига олинганидан кейин вужудга келиши белгиланган.\nУшбу Кодекснинг 32-моддаси 4-қисмига кўра, ер участкасининг тасдиқланган плани ер участкасига бўлган ҳуқуқни тасдиқловчи ҳужжатларнинг ажралмас қисми ҳисобланади.\nБироқ даъвогар Ш.Маткаримов ҳоким қарори билан ўзига ажратилган ер участкасининг тасдиқланган планини, ер участкаси унга қачон ва қайси чизма асосида ажратиб берилганини тасдиқловчи ҳужжатларни судга тақдим эта олмаган.\nҚолаверса, ҳоким қарорида даъвогар Ш.Маткаримовга ер майдони ажратилганлиги қайд этилган бўлса-да, қайси контурдан ажратилганлиги кўрсатилмаган ва бу ҳолат суд жараёнида мутахассислар иштирокида текширилганида ҳам аниқланмаган. Аксинча, судда Ш.Маткаримовнинг номига ер давлат рўйхатидан ўтказилмаганлиги аниқланган.\nДавлат рўйхатидан ўтказилмаганлиги боис низога сабаб бўлаётган ушбу ер майдони давлат захирасидаги, яъни эгалиги бўлмаган ер майдони ҳисобланади. Қонуннинг ушбу талабидан журналист хабардор бўлганида эди, аён ҳақиқатни нотўғри талқин қилиб, муштарийларни чалғитмаган, суднинг обрўсига путур етказмаган бўларди.\nШунингдек, мақолада журналист сайёр суд мажлиси амалда ўтмаган, лекин қарори бор, деган фикрни билдиради. Иш ҳужжатларида эса, сайёр суд мажлиси 2017 йил 20 ноябрда Хива тумани “Гулшан” МФЙ биносида ўтказилганлиги тўғрисида суд мажлисининг баённомаси мавжуд. Қолаверса, мақолада келтирилган важларни ўрганиш жараёнида “Гулшан” МФЙ раиси ҳам сайёр суд мажлиси ўтказилганлигини тасдиқлади.\nМақолада низога сабаб бўлаётган ер майдони Ш.Маткаримовга тегишли эканлигини гувоҳлар ҳам тасдиқлаши, аммо судлар буни инобатга олмаганлиги келтирилади. Аслида эса, мазкур низо ечими юқорида қайд этилган Ер кодексининг 31-моддаси билан тартибга солинган бўлиб, гувоҳлар ёрдамида исботлашга йўл қўйилмаслигини журналист унутган кўринади.\nБундан ташқари, мақолада Ш.Маткаримов вилоят суди раиси қабулига кирганида суд раиси унга масала ечимининг учта йўли борлиги ҳақида тушунтириш берганлигини истеҳзо билан қайд этади.\nХолбуки, амалдаги “Жисмоний ва юридик шахсларнинг мурожаатлари тўғрисида”ги қонуннинг 8-моддаси 6-қисмига кўра, агар қабул давомида баён этилган масалаларни ҳал этиш давлат органининг, ташкилотнинг ёки улар мансабдор шахсининг ваколатларига кирмаса, тегишли мансабдор шахслар мурожаат этувчига мурожаатда баён этилган масалаларни ҳал этиш учун қайси органга ёки ташкилотга мурожаат қилишини тушунтириши лозимлиги қайд этилган.\nСуд раиси ушбу қонун талабига мувофиқ, қабул қилинган суд қарорларининг қонунийлигига баҳо бериш Олий суднинг ваколатига тегишли эканлигини тушунтириб, суд қарорларидан норози бўлган тақдирда, Олий судга шикоят билан мурожаат қилиш ҳуқуқини, агар асослар мавжуд бўлса, ишни янги очилган ҳолат бўйича қайта кўриш тўғрисида судга ариза бериши мумкинлигини, ҳокимиятнинг хатти-ҳаракатидан норози бўлса, маъмурий судга мурожаат қилиш ҳуқуқи мавжудлигини тушунтирган.\nХулоса қилиб айтганда, баён қилинган ҳолатлар ва Ер кодекси 31-32-моддалари талабларининг бажарилмаганлиги судлар томонидан фуқаро Ш.Маткаримовнинг даъвосини рад этишга асос бўлган.\nЖурналист эса, Ш.Маткаримов томонидан тақдим этилган ҳужжатлар асосида унинг манфаатига мос равишда ёзилган мақолада тарозининг икки палласи борлигини унутган ҳолда ўқувчиларни чалғитган, холос. Зеро, суд қарори фақатгина текширилган далилларгагина асосланади.


КЎНГЛИ ЯРИМЛАР ЭЪЗОЗЛАНДИ — Марғилон ҳақиқати\nКЎНГЛИ ЯРИМЛАР ЭЪЗОЗЛАНДИ\nЮртимизда қутлуғ байрамлар арафасида кам таъминланган оилалар, боқувчисини йўқотганлар, кўнгли ярим инсонлар ҳолидан хабар олиш, совғалар билан сийлаш, хайрия дастурхонлари ёзиш яхши анъанага айланиб қолган. Энг улуғ, энг азиз байрамимиз арафасида шаҳримизда истиқомат қилаётган шундай кишилардан 150 нафарига “Шанхай” миллий таомлар мажмуасида байрам дастурхони тузалиб, хайрия оши тортилди.\nШаҳар ҳокими Мирзоҳид Убайдуллаев хайрия тадбирига тўпланганларни Мустақиллигимизнинг 26 йиллиги байрами билан самимий муборакбод этди. Юртимизда ҳеч бир киши ирқи, миллати, диний қарашидан қатъий назар давлатимиз эътибори, ғамхўрлиги ва ҳимоясида эканлигини алоҳида таъкидлаб ўтди.\nТадбирда болаликдан ногирон бўлган Янгиобод маҳалласида истиқомат қилувчи Сардорбек Мамажонов ҳамда Ёрқин маҳалласида яшовчи Фирдавсбек Мўминовларга ҳар томонлама қулай, замонавий ногиронлик аравачалари тортиқ қилинди.\nШунингдек, сўнгги нусхадаги ногиронлик аравачалари байрам арафасида Иккинчи жаҳон уруши қатнашчилари Абдуҳамид Солиев, Мухтор Ўринбоев, Дадабой Аҳмадалиев, Акрам Ҳакимов, Жамол Жалиловларга ҳам кенг жамоатчилик иштирокида тантанали равишда топширилди.\nШуниси эътиборлики, қулай ҳаракат воситасига эга бўлган уруш фахрийлари аравачалар билан фарзандлари кузатувида муборак ҳаж сафарига жўнаб кетдилар.


Дўстжон Матжон (1924-1990) | www.ziyouz.uz\nБош саҳифа Ўзбек шеъриятиЎзбек замонавий шеъриятиДўстжон Матжон (1924-1990)\nДўстжон Матжон ўзбек болалар адабиётининг ривожланишига муносиб ҳисса қўшган шоирдир. У 1924 йил 17 июнда Хоразм вилоятининг Урганч туманида туғилди. Хоразм давлат педагогика институтини битиргач, меҳнат фаолиятини Гурлан туманидаги „Маданият“ мактабида она тили ва адабиёти ўқитувчиси бўлиб ишлашдан бошлади. У иккинчи жаҳон уруши қатнашчисидир. Уруш тугагач, 1946 йилда она юртга қайтиб, ўқитувчилик фаолиятини давом эттирди.\nДўстжон Матжон „Ўзбекистон“ деб номланган илк шеърини 1939 йилда яратди. Шундан кейин унинг „Торт қўлингни“, „Акамга“ каби шеърлари бирин-кетин босилиб чиқди.\nДўстжон Матжон Янгибозор тумани халқ таълими бўлими мудири, „Хоразм ҳақиқати“ газетасида махсус мухбир ва бўлим мудири, Хоразм вилоят Ёзувчилар уюшмаси масъул котиби, вилоят телерадиоэшиттириш қўмитасида раис ўринбосари лавозимларида самарали фаолият кўрсатди.\nДўстжон Матжон 60 йилларга келиб сермаҳсул шоир сифатида танилди. 1959 йилда булғор халқ эртаклари асосида унинг „Гавҳартош“ асари чоп этилди. Шундан кейинги йилларда „Велко ботир“, ,,Ўғилларингиз қўшиғи“, „Кичкинтойлар гапиради“, „Танти айиқ, айёр тулки ва асал“, „Менинг орзуйим», „Дўстлик“, „Менинг шаҳрим — Хива“ каби китоблари ўзбек ва рус тилларида нашр этилди.\nШоирнинг асарлари кўплаб қардош тилларга таржима қилинган.\nБорар эди имтиҳон.\nЎтирмасди сира жим,\nСуфлорлик қилиб Норжон.\nГоҳ аста „шпаргалка“,\nГоҳ айтарди пичирлаб.\nБилағон санаб ўзин,\nМана навбат, ниҳоят\nЎзига келиб қолди.\nҒозюриш қилиб бориб,\nҚоиига билет олди.\nЧиқди унга билетдан\nОддийгина бир савол.\nМағзини чақа олмай\nНолжон бўлиб қолди лол.\nОЧКОНИ ТEНГ БЎЛИШАР\nИшқибоз икки полвон,\nКуч синашар шахматда,\nЎйин қизир ғоятда.\nЕлиб борар Рустамжон.\nҚуршаб олади шу он.\nҚараб турмас Омон ҳам,\nХавфни сезади зумда.\nЗеҳнини чархлаб илдам,\nЎта бошлар ҳужумга.\nЛабин тишлаб Рустамжон\nЮришни қайта бошлар.\n„Фил“ини қилиб қурбон,\n„Фарзин“га қармоқ ташлар.\nБу хатарли тузоққа,\nЧап берар яна Омон,\nЎзи қўйган қармоққа,\nРустам тушар шу замон.\nТез орада тугар ,жанг“,\nБаҳсдан мамнун бўлишар.\nНатижа бўлиб дуранг,\nОчкони тенг боиишар.\nКЎЧАМДА БОР БИР БОЛА\nКўчамда бор бир бола,\nБу шеърим ўша ҳақда\nНомин айтмайман, чунки\nБундайлар оз саноқда.\nМазаси йўқ дарслардан\nЯширмоқлик не даркор?!\nБу йил ҳам учинчида\nЎқимоқда у такрор.\nМактабга келмас етиб.\nКеч қолмагин, десалар\nҚўяр қоиин силкитиб.\nКитобни ҳеч ўқимас,\nФутболга чопар нуқул.\nОйиси иш буюрса,\nМудом алдаб қочар ул.\nСўзлари бирам дағал,\nОдобни ҳеч билмайди.\nТузалмаса бу бола\nДостон этгум таърифин.\nБутун элга ёяман\nҚўшиб исм-у шарифм.\nҚушлар тўхтаб сайрашдан\nҚўналғага қўйди бош.\nҚўйлар тинди маърашдан,\nУхлаб қолди ҳатто Мош.\nФақат ухламас қизча,\nУйғоқ ётар тонггача,\nНоми унинг — қўғирчоқ.\nЁғоч отим, саман отим.\nЎйинчоқлар ичида сен\nРоса учқур қанотим.\nЧуҳ, эй, менинг самокатим,\nДадажоним олиб берди,\nРавон йўлга солиб берди.\nИноқлашинг икков, дея,\nЖиловингни қўйиб берди.\nЧуҳ, эй, менинг ёғоч отим,\nСаман отим, отгин одим.\nБалки ўтиб баҳор, қиш, ёз,\nБўй чўзарман мен ҳам бироз.\nУнутмасман асло сени,\nБоиганимда зўр чавандоз.\nЧуҳ, эй, менинг саман отим,\nЁғоч отим, самокатим.\nМажнунтолнинг салқинида ўтириб,\nЗилол сувнинг оқишига боқаман.\nҚармогимдан нигоҳ узмай, ўй суриб,\nШирин хаёл дарёсида оқаман.\nДикир-дикир ўйин тушса пўкагим,\nИкки кўзим бир нуқтага тикилар.\nҚувончимдан ура бошлар юрагим,\nДейман: „Ҳозир катта балиқ илинар“.\n…Шамол, тоиқин пўкагимни тортқилаб,\nГоҳо-гоҳо қўяр мени ранжитиб.\nШунда ҳамки, ҳислар билан тоииб қалб,\nКетгим келмас бу қирғоқни тарк этиб.\nБиринчи бола: — Бир зумгина\nБериб тур, Омон!\nИккинчи бола: — Майли, мен ҳам\n← Аввалги Аввалги Обид Расул (1922-2001)


Футбол: «Динамо»-«Насаф» беллашуви финалга тенг бўлади - zarnews.uz\nСуперлиганинг ўтган 25-турида Самарқанднинг “Динамо” жамоаси “Сурхон” клубини мағлуб этиб, ўзининг 12 учрашувдаги мағлубиятли сериясига барҳам берди ва уларда яна Суперлигада қолиш имконияти пайдо бўлди. Чунки чемпионатда яна бир жамоа “Бухоро”нинг ҳам худди шундай имконияти бор. Бу икки жамоа ҳам бир хил - 21 тадан очко тўплаган. Лекин ўзаро ўйинлардаги устунлик бухороликларда бўлгани учун, вазият «Динамо»нинг фойдасига бўлмаслиги ҳам мумкин. Бугун уларнинг бири қуйи лигага тушиб кетади.\nСамарқандликлар жамоасининг тақдири ўз қўлида эмас, балки «Бухоро» – «АГМК» ўйинида. Шунинг учун ҳар қандай ҳолатда ҳам бугун «динамо»чилар Қарши шаҳрида “Насаф”ни мағлубиятга учратиш учун майдонга тушади.\nДарвоқе, 2015 йилги мавсумнинг сўнгги турида «АГМК» (Олмалиқ) Самарқанддаги сўнгги учрашувда 90+4-дақиқада гол уриб (1:1) «Динамо»ни қуйи лигага тушириб юборган бўлса, Т.Агамуродов мураббийлигида «Бухоро» Суперлигада жон сақлаб қолган эди. Тақдирнинг ўйинини қарангки, бу гал Агамуродов энди «Динамо»да. «АГМК» эса «Бухоро» билан ўйнайди. «Динамо»чилар ўз тақдири учун қаттиқ кураш олиб бормаса, келгуси йили самарқандликлар катта футболдан мосуво бўлиши мумкин.


Бақара cураси, 133-оят\n15:00 / 30.11.2017 1448 pdf Ўқиш режими + -\nЁки Яъқубга ўлим ҳозир бўлиб, у ўз ўғилларига: «Мендан кейин нимага ибодат қиласизлар?» – деганида, улар: «Сенинг Илоҳинг ва оталаринг Иброҳим, Исмоил ва Исҳоқнинг Илоҳи – ягона Илоҳга ибодат қиламиз ҳамда биз Унга мусулмонлармиз», – деганларига гувоҳ бўлганмисиз?! Бақара 133.\nЯъқуб алайҳиссаломга ўлим вақти етганда, атрофларида видолашиш учун йиғилиб, жимгина бош эгиб турган авлодларига васият қилиб:\n«Мендан кейин нимага ибодат қиласизлар?» – деб сўрадилар. Ўлимдан аввал у зотнинг фикрларини ишғол қилиб турган бирдан-бир ташвиш дину диёнат, ақийда ташвиши эди. Шунинг учун болаларини атрофларига тўпладилар. Ушбу масалада хотирларини жам қилиб кетмоқчи эдилар. Болаларининг ҳам жавоблари тайёр экан. Дарҳол:\n«…улар: «Сенинг Илоҳинг ва оталаринг Иброҳим, Исмоил ва Исҳоқнинг Илоҳи – ягона Илоҳга ибодат қиламиз ҳамда биз Унга мусулмонлармиз», – дейишди.\nИсмоил алайҳиссалом Яъқуб алайҳиссаломга амаки бўлсалар ҳам, «Ота» дейишди, чунки амаки ҳам гоҳида ота ўрнида ҳисобланади.\nУлар «Ёлғиз Илоҳга ибодат қиламиз», – дейишди. Бану Исроилга ўхшаб, «Узайр Аллоҳнинг ўғли», – деб, худога ширк келтирмадилар. Насронийларга ўхшаб, «Ийсо Аллоҳнинг ўғли» ёки «Аллоҳ учтанинг учинчиси», – демадилар. Араб мушрикларига ўхшаб, Лот, Уззо ва бошқа бутларни Аллоҳга шерик қилишмади ёки «Фаришталар Аллоҳнинг қизлари», – демадилар. Улар бошқа динларни эмас, айнан Исломни айтдилар, «Биз Унга мусулмонлармиз», – дедилар.\nЎсиб келаётган ёшлар...\n08:55 / 11.12.2017 1617\nБақара cураси, 134-оят\n09:55 / 01.12.2017 2007\n2169 09:05 / 10.03.2018\nБақара cураси, 225-оят\nАллоҳ сизларни беҳуда қасамларингиз учун тутмас. Лекин қалбларингиз касб қилган нарса учун тутадир. Ва Аллоҳ ўта мағфиратлидир, ўта ҳилмлидир. Бақара 225. .Беҳуда давоми...\n1648 08:10 / 04.03.2018\nБақара cураси, 217-оят\nСендан ҳаром ойда уруш қилиш ҳақида сўрарлар. .Унда уруш қилиш катта гуноҳ. Аллоҳнинг йўлидан тўсиш, Унга куфр келтириш, Масжидул Ҳаромдан тўсиш, унинг аҳлини ундан давоми...\n1727 08:45 / 24.02.2018\n1917 13:48 / 19.04.2018


ГАЗ БИЛАН ТАЪМИНЛАНДИ - Ўзбекистон Республикаси Монополияга қарши курашиш қўмитаси\nМонополияга қарши курашиш қўмитаси Андижон вилояти ҳудудий бошқармасига Булоқбоши туманида истиқомат қилувчи М. Сатторов номидан, уйида газ таъминоти йўқлиги юзасидан мурожаат келиб тушди.\nУни ўрганиш мақсадида Қўмита Матбуот хизмати ҳудудий бошқарма ходимлари билан келтирилган манзилга боришди.\nАниқланишича «Шоҳгузар» маҳалласида табиий газ таъминоти етказилган бўлиб (шу ўринда маълумот: бундан бир неча йил аввал, айнан, мана шу туманда табиий газ кони топилган), мурожаатчи М. Сатторов хонадонида 150 метр газ қувуру йўқлиги сабаб, газ таъминоти етиб бормаган экан. Бу эса Истеъмолчиларнинг ҳуқуқлари тўғрисидаги, Табиий монополия ҳақидаги ва Электр энергияси ва табиий газдан фойдаланиш Қонунларини бузилишига олиб келган.\n25 феврал куни Қўмитанинг ҳудудий бошқарма вакиллари, туманнинг газ таъминоти бошқармаси ва туман ҳокимиятининг қурилиш бўлими мутахассислари мурожаатчининг манзилига боришди ҳамда етмаётган қувурлар ўрнатилди. Эндиликда фақатгина битта иш қолган, у ҳам бўлса, ана шу қувурга газ таъминотини бериш!


Олимлар энг кўп ичувчи миллатни маълум қилди | Qalampir.uz\nБу қизиқ\t06 Декабрь 2021 09:20 58088\nАвстралияликлар дунёдаги энг кўп ичадиган халқдир. Бу ҳақда Гиёҳванд моддалар ва алкогол бўйича глобал тадқиқот (GDR2021) шундай хулосага келишга сабаб бўлган.\nҲисоботда маълум қилинишича, Австралия фуқаролари бошқа давлатлар фуқароларига қараганда кўпроқ маст бўлишади – йилига ўртача 27 марта. Бу дунёдаги ўртача кўрсаткичдан деярли икки баробар кўп – 15 марта. Ушбу кўрсаткич бўйича Дания ва Финляндия ҳам кучли учликка киради. Ўрганилган барча мамлакатларда эркаклар аёлларга қараганда кўпроқ ичишади. Энг катта фарқ италияликлар, белгияликлар ва швейцарияликлар орасида кузатилган.\nБундан ташқари, австралияликлар ўртача ҳафтада икки марта ёки йилига 106 кун спиртли ичимликларни истеъмол қиладилар. Бу кўрсаткич бўйича Франция етакчилик қилмоқда – йилига 132 марта, иккинчи ва учинчи ўринларда мос равишда Янги Зеландия ва Нидерландия эгаллаган.\nТадқиқотга кўра, кўпинча ирландлар, поляклар ва янги зеландияликлар ичгани туфайли пушаймон бўлишади - тахминан 28 фоиз ҳолатда. Рўйхатнинг иккинчи учида данияликлар, австрияликлар ва финлар жойлашган. Спиртли ичимликларни жуда тез ва кўп истеъмол қилиш пушаймонликнинг энг кенг тарқалган сабабларидан биридир. Деярли барча мамлакатларда аёллар эркакларга қараганда кўпроқ ичганидан афсусланади, Польша ва Италия бундан мустасно.\n15 Январь 22:19 118685\n16 Январь 18:38 55589\n15 Январь 19:09 32660


Муносабат: Неки бўлса, илҳом билан бўлади\nОлиму уламоларга ҳурмат-эҳтиром кўрсатиш, ўтганларини хотирлаб уларнинг руҳларини шод қилишни ният қилиб, ишларини давом эттириш Аллоҳ таоло қошида, аждодлар хотираси олдида, жамики олам аҳли олдида миллатнинг юзини ёруғ қилади, йўлларини очади.\nТарихий манбалардан биламизки, Аллоҳ таолони севган бандаларни севган, уларга ниҳоятда катта эҳтиром кўрсатган Соҳибқирон Амир Темур 1363-64 йилларда буюк мутасаввуф Аҳмад Яссавийнинг набираси, улуғ авлиё Сузук ота қабри устида мақбара ва масжид бунёд эттирган.\nАдолатпарварлик, халқпарварлик, авлиёи киромга эҳтиром кўрсатиш, эл-юртнинг розилигини топиб яшашни ҳаётининг маъноси деб билган ва бошқалардан ҳам ана шу фазилатларни талаб қилаётган президентимиз ҳар жиҳатдан Соҳибқирон бобомизнинг ҳаётидан ибрат олиб келаётгани ана шу мақбара қурилиши мисолида янада яққол намоён бўлмоқда.\nДавлатимиз раҳбари 2017 йил 26 май куни бу масканда бўлиб, мақбара ва масжидни реконструкция қилиш, атрофини ободонлаштириш бўйича топшириқлар берган эди. Чунки бу мақбаранинг обод бўлиши, ушбу макон-манзилларда ётганларнинг руҳи шод қилади, шаҳар аҳолисининг дилини равшан этади ва энг муҳими, Аллоҳ таолонинг иккита севикли бандаси – Сузук ота ва Амир Темур ҳазратларининг руҳини ором топтиради. Аллоҳнинг изни-иродаси ила иншоаллоҳ, миллий меъморлик анъаналари асосида бунёд этилаётган, зиёратчилар учун кенг қулайликлар яратилаётган масжиднинг қурилиш ишлари жорий йилнинг 1 сентябрида якунланади.\nПрезидентимизнинг мажмуага ташрифига Ўзбекистон мусулмонлари идораси раиси, муфтий Усмонхон Алимов ҳазратлари ҳамроҳлик қилди. Улар мажмуадаги қурилиш ишларини кўздан кечирдилар.\n– Шайх Муҳаммад Содиқ Муҳаммад Юсуф нафақат юртимизда, балки бутун ислом оламида тан олинган олим эди, – деди Шавкат Мирзиёев. Ҳаётини муқаддас динимиз арконларини ўрганишга ва тарғиб этишга, халқимиз, ёшларимизни диний маърифат руҳида тарбиялашга бағишлади.\nПрезидентимизнинг масжид қурилаётган майдонда туриб айтган сўзларини тинглаган киши 1989 йилда, жуда қийин ва мураккаб даврда, бениҳоя қалтис шароитда Шайх Муҳаммад Содиқ Муҳаммад Юсуфнинг Ўрта Осиё ва Қозоғистон мусулмонлари диний идораси раиси, муфтий бўлгани Аллоҳ таолонинг ушбу минтақага бир марҳамати бўлганини чин юракдан ҳис қилди, десак, асло муболаға бўлмайди.\nМеҳрибон Парвардигоримиз Шайх ҳазратларини восита қилиб, турли фирқалар, бидъатчилар, реакцион оқимлардан ўлкамизни Ўз паноҳида асради. Шайх ҳазратлари ислом оламида машҳур бўлган ва барча илм аҳллари, соғлом ақл эгалари мўътабар манба деб биладиган “Мухтасари Виқоя”, “Кифоя”, “Мазҳаблар – бирлик рамзи”, “Мазҳабсизлик – ислом шариатига таҳдид солувчи энг хатарли бидъат” каби китобларни ўзбек тилида шарҳлаб, ўша мураккаб йилларда кўпдан-кўп беҳуда ихтилофларнинг олдини олишга катта ҳисса қўшди.\n100 дан ортиқ илмий-оммабоп асарлари билан халқимизнинг қалбидан чуқур жой олди. У киши юртимиз одамларининг маънавий суянчи эди. Юртбошимиз айтганидек, Шайх ҳазратлари бир ибратли ҳаёт кечирдики, ҳар бир ишларидан, ҳаракатларидан намуна олишга арзир эди.\nМуҳаммад Содиқ Муҳаммад Юсуф ҳазратлари юксак инсоний фазилатлари, қомусий илми, даврнинг руҳини теран англаш хислати билан юртимиз одамларига қанчалик севимли бўлса, дунёнинг бошқа давлатларида ҳам шунчалик ардоқли эди, дунё олимларининг пешволаридан эди.\nЭрталаб идорамизга телефон қилган бир юртдошимиз айтади:\n– Ҳеч қачон ахборот кўрсатувини бунчалик ҳаяжон билан кўрмаган эдик, Президентимиз гапиряптилар, бизнинг кўз ёшимиз сел бўляпти. Ундан кейин муфтий ҳазратларининг гаплари севинчга тўла кўз ёшларимизни янада зиёда қилди, Илоҳо, Парвардигоримиз ўтганларимизни ҳурматлаган юртбошимизнинг, марҳум Шайхимизни устозимиз деб эъзозланган муфтий ҳазратларининг умрига, ризқига барака берсин. Бундай савобли ишларни қилишда уларнинг куч-қувватини, ғайрат-шижоатини зиёда қилиб, ёмон кўзлардан Ўз паноҳида асрасин.\nДарҳақиқат, Аллоҳ таоло ҳар доим Ўзининг каломига муҳаббати зиёда бўлган, аждодларини, олиму уламоларини эъзозлаган, ўзаро ҳурмат-эҳтиромни одат қилиб олган халқнинг насибасини зиёда қилиб қўйган.\nБинобарин, Ватанимизда давом этаётган Қуръон мусобақаси бу – шунчаки одамлар ўрганиб қолган беллашув эмас. Бунда Аллоҳнинг Каломи тиловат қилинаётир, Ушбу Калом ҳурматини васила қилиб дуоларга қўл очилаётир. Муфтий ҳазратлари кеча қурилиш объектида турганларида “Аллоҳ таоло Президентимиз қалбига илҳом солиб” дея эсда қоладиган жуда ҳам чиройли иборани айтдилар.\nДарҳақиқат, Аллоҳнинг Каломини ўқиш бўйича мамлакат бўйлаб мусобақа ўтказиш ғояси, Унинг илмларини ўрганиш бўйича янги-янги марказлару мактаблар, олий ўқув юртлари, академиялар ташкил этиш, азизу авлиёларнинг манзилини обод қилиш ташаббуси уйғоқ қалбларда ҳар доим илҳом билан бўлади.\nАллоҳимиз юртимизни, халқимизни, бошимизда турган Йўлбошчимизни ҳар доим ҳифзу паноҳида асрасин! Бошлаган хайрли ишларимизда Ўзи ҳар доим мададкор бўлсин!\n1385 марта ўқилди\nДругие материалы в этой категории: « Online: Қуръон мусобақаси. (Тошкент вилояти Бўка тумани)\tТошкент вилоятидаги Қуръон мусобақаси кўзларга ёш келтирди »


Оч кишига нон юзи ёрнинг юзидин яхшироқ… « Ўзбекистон Халқ Ҳаракати\nОч кишига нон юзи ёрнинг юзидин яхшироқ…\n26 May 2016 - 5:00\nТУРКИСТОН ҚАЙҒУСИ — 43\nЯна ўз сўзимизга келайлик. Тушган ерим сой ичи бўлиб, изғирин шамол аралаш тўхтовсиз қуйилиб турғон ёмғир остида, ичим тошим сувга чўмганлиқдан совуққа чидоёлмай қалтираб, титрағони турдим.\nЛекин шу каби оғир даҳшатлик қоронғу кечада маним жон йўлдошим жонивор отим мен учун қоровуллик хизматини бажармиш эди. Шундоқки йирокдан бирор нарсанинг шарпасини сезиши билан дарҳол бўйнини кўтариб, қулоқларини ўйнатиб, менга ҳозир бўл хабарини берар эди. Шу билан ғам қайғулик бу каби узундан узун тунда ёр васлини кутган ошиқдек қачон тонг отар экан деб, термулиб ўлтурдим.\nЯлт этиб тонг отиши билан талпиниб очирқоб турган отимни ўтга қўйиб, бу ўхшаш даҳшатли кеча офатларидан омон чиққаним учун Тангрига ёлвориб шукр саждасини қилдим. Юлдуз яйловидан ўтиб тоғ ичига киргач, ўн икки соат йўл юриб шу ўринга келган эдим. Энди эса боши туюқ яйлов йўлига кириб адашиб юрганимни билгач, яна орқага қайтмоқчи бўлдим. Отим жонивор адашганимни мендан илгари билган экан. Чунки, бу ёққа келишда зўр билан қамчи остида юриб келган эди, сал бўш қўйсам юришини секинлатиб орқага қайтишга интилар эди.\nЁмғир қаттиқ ёғиб, жала қуйганликдан ёлғизоёқ йўллар йўқолиб, от туёқ излари босилмиш эди. Бошоёғи жар бўлиб оққан улуғ сув бўйлаб, кечик йўлни тополмай, тўрт беш соат овора бўлдим. Бунинг устига яна ҳаво бузилиб, кийим бошим сергамай (қуримай) туриб, қор аралаш ёмғир ёққали турди. Охири тинкам қуриб кетганликдан оттўнни, хуржун халашни қолдириб, жардан сакраб сув сузиб у томонга ўтсамми ҳам дедим. Бироқ бу ишим ўзим сувдан ўтган тақдирда ҳам хатарлик бўлгани учун, бундан воз кечиб яна «Аллоҳ» деб отимга миндим. Менинг учун шу чоғда от изини кўрмак, ёр юзини ўпмакдан ҳам ортиқроқ кўринар эди.\nЁр юзини завқини роҳат аҳли билгайлар,\nЙўл йўқотган одамлар от изини сўрғайлар.\nҚайтадан отимга мингач, тиззага чиққан чўплар ичида из излаб кетаётганимда худо ўнглаб, булут ичидан чиқиб келган ойдек «ялт» этиб, тақали от изи қўзимга кўринди. Агар бунинг ўрнида олтин туёқ ётган бўлса ҳам, бунчалик суюнмас эдим. Бу изни кўриб кўзимга суртгач, бунинг бошчилиги билан йўл топиб, дарё кечиги орқалик у томонга ўтмоқчи бўлиб сувга кирдим. Бироқ у томондаги бир тоғнинг тумшуғи осилиб, сувнинг ярмигача кириб турмиш эди. Сув йўли эса шу тумшуқнинг ўнг ёғида экан, мен бўлсам буни билмасдан сўл ёғига қараб юриб, қаттиқ оқаётган сув эпкини (тўлқини, оқими) билан қаршимдаги тоғ тубига чиқиб қолдим. Қарасам, тоғ этагида жар бўлиб эшилиб ётган 30-40 газча шағал қум бор экан. Унинг устидан кетган катта йўл борлигини билгач, тўғри йўлга кесиб чиқмоқчи бўлиб, ҳайҳайлаганимча тоғга қараб от солдим. Қий қассурон билан ярим белига чиқаёзганимда от оёғи тўхтамай, қум-шағал аралаш кўчки кўчгандек сирпаганимча сув бўйига етиб тўхтадим. Шу билан 2-3 соат сув ичида овора бўлиб ҳайронликда қолгач, йўлни мўлжаллаш учун яна сувнинг у томонига кечиб ўтдим. Ахир Аллоҳ ёрдами етиб иккинчи кирганимда йўл топиб, қаршимдаги катта тоғ йўлига келиб чиқдим. Мана шу чоғда ер кўк бир хилда кўкариб, булутлар тарқалган, ҳаво очилиб, қуёш ярақламиш эди.\nСувга чўккан кишидек ҳўл бўлган эгин бош, от жабдуқларимни кунга солиб, қоқ тушгача шу ерда ётдим. Лекин бу ётишда кўкарган еру кўкдан, ҳаводаги булутдан, осмондаги қуёшдан бошқа бирор нарса кўзга кўринмас эди. Бу ерда икки уч соатларча ётиб, ҳордиғим чиқиб, усти бошларим қуригач, яна от устига миниб йўлга тушдим. Не ажаб сирдурким, бу йўлда келаётганимда адашганимни отим билгандек, босган оёғи орқага тортиб, ўз ихтиёрича бир қадам йўл олға босмай, қамчи остидагина келмиш эди. Энди қайтар вақтида қарасам, жонивор бир турлик қувончлик билдириб, қамчига қарамай ўз эрки билан олға интилмоқда эди.\nТажрибага кўра ҳайвонларда, айниқса, отларда илоҳи томондан берилган бир турлик сезгу бўлиши керакдур. Бу йўли қайтиб кетаётганимда одатдагича юрмасдан, отимнинг интилишича тасқақлатиб (ўзига қўйиб чоптирмоқ), қаттиқ юришга тўғри келди. Чунки борар жойим олис бўлганликдан тун қоронғусига қолиш қўрқинчи бор эди.\nИкки томонимдан булутга тиралган эгиз тоғ орасидаги сўқмоқ йўл билан от жиловини қўйганимча солдириб кетаётсам, йироқдан бир киши бошини шундай кўтариб, яна ёширинди. Буни кўргач, бу киши ёлғиз эмас, йўлтўсар қароқчилардан бўлиши керак, деган ваҳима билан кўнглимга қўрқинч тушди.\nИсломият қонуни бўйича зиёндур, хаёндур (фойдадур) инсонга ҳар ишнинг сабабини қилмоқлик лозим бўлғонликдан дарҳол отдан тушиб, айил уланларимни (эгарни отда ушлаб турадиган тасмалар) қаттиқ тортиб, эгар тақимларимни (эгар тагидан солинадиган махсус кийгиз парчаси) ўнгладим. Чопонимнинг икки енги учини бўғиб бойлаб, ичига 5-10 тош солиб яна қўйин-қўлтиқларимни тошга тўлдириб олдим, қолганини Аллоҳга топшириб отга миндим эрса, ўғри қувгандек от қўйиб, 5-6 чақирим чамаси юрганимча тўхтамай чопдим. Қандай бўлса ҳам, шу билан қўрқинчлик мендан кўтарилди. Йўлда кўринган кишининг шарпаси чиқмай, ким эканлиги билинмай, эсон омон у ердан ўтиб, чўнг сув бўйидаги қалмоқлар тиккан Тиклихон арчасига етиб келдим.\nМўғуллар одатларича катта сувларнинг бўйларига, довон ошув тоғлар чўққиларига қуруқ арча бутоқларини қадаб ўлтирғизадилар. Айлантира тоғ тўдалаб, арча шохларига оқ латта бойлаб қўядилар. Расулуллоҳ алайҳи васаллам пайғамбаримиз: «Ҳар инсон ўз подшоҳининг динида яшайди», дедилар. Шунга кўра, Туркистон ўлкаси узун йиллар мўғуллар ҳокимияти остида яшаганликдан дўлана, қайрағочларнинг шоҳ бутоқларига хотин халажларнинг оқ латта бойлаб қўйишлари шуларнинг қолдиқларидур.\nШу ерга етганимча ҳуррият оламида эркинлик билан яшовчи инсонлар кўнгилларидек очилган ҳаво остида ёғин-чопин кўрмай келган бўлсам ҳам, Тиклихон арчасидан ўтганим сўнггида тоғ парчаларидек оқ қора даҳшатлик булутлар ҳар томондан қўзғалгали турди. Момақалдироқ қаҳр ғазаби билан булутга ҳайбат кўрсатиб эди, у қўрққанидан бутун вужуди тешилиб, кўз ёшин қолдирмай тўкишга бошлади. Бир дамда ёруғ оламни қоронғулик қоплаб, қуёш ботиши билан тун устида қозон тўнкаргандек қош қоронғулик ичида қолдим. Энди қопқора тун қоронғилиги билан қалин қор булутлар остида туриб, устидан изғирин шамол аралаш тарновдан тушкандай совуқ ёмғир уриб, сув ичида шилдираб турган бир одамнинг ҳоли на бўлғусидир. Охири, иложим кетганликдан, отимдан тушиб, ёмғирдан бошпана бўлғудек бир ер топилармикан деб пайпаслаб юрсам, шу ерда чуқурлиги бир одам бўйи келгудек жар борлиги билинди. Дарров жар ичига тушиб отимни чигаллаб, чилбирини белимга боғлаб олдим; ўзим бўлсам шу жар ичида сув олиб камор (ўпирилиб кетган ўйиқ жой) қилиб кетган, аранг бир киши сиғқудек бир ўрин бор экан, куч билан бўлса ҳам шу каморга кириб олдим. Бироқ усти бошим бутунлай ёмғир сувига чиланганликдан, сув ичида ётгандек бўлиб қийналдим. Шундай бўлса ҳам уйқусизлигим устига чарчашлик қўшилганликдан бу каби даҳшатлик жойда ҳеч бир нарса сезмасдан тонг отқунча ухламиш эдим.\nСўнгра уйғониб қарасам, ҳавода парча булут қолмаган, кўк кўкариб, юлдузлар чарақлаб, янгидангина тонг юзи ёримиш экандур. Тездан туриб тонг отқунча отимни жардан чиқариб ўтга қўйдим. Лекин, қор аралаш ёққан ёмғирдан сўнг эскан тонг шамолининг салқини, кийимларим ҳўл бўлгани учун мени қалтиратиб титратқали турди. Бир томондан совуққа чидаёлмай турганим устига, кун бўйи от устидан тушмай юриб, уринганлигимдан менда қаттиқ чанқовлик пайдо бўлмиш эди. Ёмғир ҳар қанча кўп ёғиб турган бўлса ҳам, ернинг текислиги, сўрғақлигидан (сўриб олувчи, тез сўрувчи) бўлиши керак, чанқоқлигимни босқудек ҳам сув тополмай, ахири чўпларни қоқиб силкиб юриб аранг уч тўрт қошиқ сув йиғиб, шу билан томоғимни ҳўллаб турдим. Шу орада қуёш ҳам ялтираб чиқа бошлади. Ёмғирга чиланиб (ивиб, бўкиб, ҳўл бўлиб), сув бўлган эгин-бошим, от-жабдуқларимни кунга қоқлаб (ёйиб қуритиб), уч тўрт соат шу ерда ётдим. Сўнгра бу ердан отланиб, мўлжалланган томонимга қараб икки соат юрганимдан кейин, олдимдан ялтираб кўринган оқар сувга кўзим тушгач, Ҳизр алайҳиссалом ичган обиҳаёт сувини топгандек, қувонмиш эдим.\nЧанқамиш одамга сув ҳурининг кўзидин яхшироқ.\nОт жонивор ҳам йироқдан сувга кўзи тушиши билан қандай етганини билмасдан тумшуғини сувга ботирмиш эди. Мен ҳам шу баробар от устидан сакраб тушиб, ҳар икковимиз чанқоғимиз қонгунча бош кўтармай сув ичкани турдик. Сўнгра, бу ердан отланиб, бундан уч кун илгари қўниб ўтган, йироқдан кўриниб турган оқ чодирларга қараб жўнадим.\nЙўлда кетаётганимда 14-15 ёш чамалик, мол боқиб юрган бир қалмоқ боласи менга йўлдош бўлиб, бир икки чақиримгача эргашиб бирга келди. Ўз тилида ғулдурлаб, узундан-узун сўзлаган бўлса ҳам, мўғул тилини биринчи мартаба эшитаётганим учун, нима деганини билолмадим. Ахир қилган имо ишораларидан тушунсам, қўлидаги эски ёмон қамчисини менга қолдириб, менинг эл ичида бир қўй турадиган яхши қамчимни сўрамиш экан. Қарасам, бошқа чора билан мендан ажрамайди, сўз тушунтирай десам тил билмайди. Кел, икковимиз от чопишайлик деган бўлиб, от бошини қўйиб орқамга қарасам, чанггимга ҳам етолмай қолибдур. Шу билан кечга яқин бир чодирга келиб тушдим.\nИлгариги танишган еримга тушмакни ўзимга маъқул кўрмадим, чунки ул одамлар мени сезган бўлишлари керак. Бир кеча қўндириб эртаси узатиб қутулганча кўзлари тўрт бўлмиш эди. Энди у кунлари коммунист большевикларнинг қилаётган ваҳшиёна зулмларига кўра, бунга юз баробар инсоний шарафларини қурбон қилиб, ўзларини ҳалокатдан сақлашга мажбур эдилар. Чунки, бундай кунлари пэсар йўлини тутмоқ, яъни ўзгани ўзидай билмоқ, балки, бир мусулмонни ўзидан ҳам ортиқ кўрмоқ бу каби улуғ шарафга ҳақиқий ислом йўлини тутган чин мўмин мусулмонлардан бошқа ким эга бўлғусидур!


Россия Қирғизистонни биргаликда тергов ўтказишга чақирди\nРоссия Қирғизистон ҳукуматини россиялик ҳарбийларга ўқ узилиши воқеасини биргаликда тергов қилишга чақирди.\n19 апрель куни Қирғизистон милицияси ходимлари Қант авиабазаси яқинида россиялик аскарни оғир яралаган эди.\nҚирғизистон ИИВнинг билдиришича, Россия ҳарбийлари Бишкекда маст ҳолатда йўл қоидасини қўпол тарзда бузгани учун қўлга олинган. Қўлга олиш жараёнида улар милиция ходимларига қаршилик кўрсатган.\nБироқ Россиянинг Қирғизистондаги элчихонаси россиялик ҳарбийлар босқинчилик қурбони бўлгани тўғрисида хабар тарқатган эди.


Гижжа Описторхис - DAVOLASH\nГижжа Описторхис 8-13 мм. узунликдаги кичик трематода одам, мушук, ит, чўчқа, тулки, арслон ва бошқа ҳайвонларнинг жигар, ўт йўллари, ўт пуфаги ва ошқозон ости безларида текинхўрлик қилади.\nУ уч жонивор танасида ривожланади. Биринчи жонивор – кўримсиз сув шиллиққурти: битиния, иккинчиси – балиқлар: сазан, карас, лешч, чебак, елим балиқ ва бошқалар, учинчиси – одам, мушук, ит ва бошқа ҳайвонлар.\nБу ривожлантирувчи “макон” ҳисобланади. Жуда майда сўрувчининг қандай қилиб уч “макони” бор? Нима учун шундай? Одам танасига кириб олган хавфли текинхўр – опистархиснинг ривожланиш босқичларини кўрайлик. Балоғатга етган паразитлар кўплаб тухум қўяди. Тухумлар ўт билан бирга ичакка ўтади, ахлат орқали ташқарига чиқади.\nТухумларда тайёр личинкалар бўлиб, улар оралиқ хўжайин, яъни битиния танасида тухумдан чиқади. Қуртнинг дастлабки ривожланиш даври беозор шиллиққуртлар танасида кечади. Битиния сув манбаларининг туби ёки сув ўсимликларининг поясида секин ўрмалаб, сўрувчининг тухумларини иштаҳа билан ютади.\nШиллиққуртнинг тана бўшлиғида тухумдан ингичка ўсиқли ҳаракатланиш органи – ўсимталарни ташлаб, ҳаракатсиз спороцистйга айланиб, жигарга ўтади. Спороциста ичида янги урғочилари – редиялар, улар ичида ҳам кўплаб янги турлар – церкарийлар пайдо бўлади, уларнинг ҳар биттасида дум бор.\nЦеркарийлар тезлик билан ҳаракат қилиб, шиллиққурт танасидан чиқади. Церкарийлар сувга чиқиб олгач, иккинчи макон излаб сузиб юришади. Личинкалар учун сазан, карас, елим балиқ, лешч ва бошқа балиқлар макон бўлиб хизмат қилади. Церкарийлар балиқ тангачаларига ёпишиб олиб, сузгичлар ости мускуллари ёки жабралари орасида ҳаракатсиз шаклга киради, яъни метацеркарийга айланади. У тиғиз қобиққа ўралиб озиқланмайди. Шунинг учун ҳам у ўз хўжайинига зарар етказмайди. Метацеркарийлар ўзи ўрнашиб олган жонивор\n– ўз хўжайини танасида дарёлар, сойларда балиқ ушлаб олингунича кезиб юраверади.\n•Балиқни кўпроқ одам истеъмол қилади. Танасида описторхиснинг метацеркарийси мавжуд бўлган балиқни хом ёки чала пиширилган ҳолда истеъмол қилган кишига касаллик юқади. Шундай қилиб, қуртлар учинчи ва охирги маконга ўрнашиб олади. Метацеркарийлар ўз хўжайинининг ичагида пўстлоғини ташлаб, ўт йўли орқали жигарга ўтади, у ерда катта текинхўрга айланади.\n‘Киши организмида сўрувчилар жуда узоқ яшайди. Битта одамда описторхиснинг салкам 25 йил яшаганлиги маълум. Хитой сўрувчилари келтириб чиқарадиган касаллик описторхис деб аталади. У дарё ҳавзаларида энг кўп тарқалгандир. Бу касалликка чалинган одамда бош айланиши, бош оғриши, жиззакилик, кўнгил айниши ва қайт қилиш ҳоллари рўй беради.\nТадқиқотчиларнинг фикрича, бу касаллик жигар ва ошқозон ости безларида ракнинг пайдо бўлишига сабаб бўлар экан.\nБалиқдан тайёрланадиган таомлар касалликни тарқатувчи омиллардан бири ҳисобланади. Нанай, улоч, нивх миллатида хом балиқни майда-майда бўлакларга кесиб, зираворлар билан салат – тала тайёрлаш кенг тарқалган.\nЧала қуритилган ва кам тузланган балиқни ёқтирадиган кишилар кўпинча бу касалликка чалиниши мумкин. Ҳозирги пайтда описторхис билан оғриган кишиларни даволаш учун анча таъсирчан дори – хлоксил ишлатилади.


КУН ҲАНГОМАСИ… (26.08.2019) - 26 Августа 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nПонедельник, 23.09.2019, 08:01\nГлавная » 2019 » Август » 26 » КУН ҲАНГОМАСИ… (26.08.2019)\nКУН ҲАНГОМАСИ… (26.08.2019)\n— Дўхтир, манави еримнинг қаерларидир оғриб кетяпти!\n— Ҳозир мен сизга қанақадир дорилар ёзиб бераман.\nАбрамович Исроилга сайёҳ сифатида ташриф буюрди ва ортга қайтиш арафасида мамлакат бош прокурори ундан сўради:\n— Кечирасиз, кетиш олдидан бироз «ўтирмайсизми?»\nБургут самода парвоз қиларди. Негадир усти оғирлашгандек, учиш қийинлашаётгандек туюлаверди. Бурилиб қараса, думига чумчуқ ёпишиб олибди.\n— Вей, сен бу ерда нима қилаяпсан?\n— Сенга нима? Йўлга қара, тағин чўққига урилиб расво бўлмагин!\nЭркаклар ишдан кейин йиғилиб, маошни нима қилиш хақида бош қотиришаяпти. Шунда бири деди:\n— Келинглар, танга ташлаймиз. Манави томони тушса, ичиб юборамиз. Бу тарафи тушса, қарта ўйнаймиз. Агар тиккасига тушса, болаларга кийим-кечаклар сотиб оламиз. Ҳавода муаллақ туриб қолса, хотинларимизнинг қўлига топширамиз!\nИт томорқада астойдил ер чопарди. Қўшнининг ити келиб сўради:\n— Сенга нима бўлди? Нега хўжайинингнинг ўрнига ер чопаяпсан?\n— Эҳ, ҳаммаси мен аҳмоқ хўжайинимнинг шиппагини келтириб берган кундан бошланди.\nЙигит онасига деди:\n— Ойи, бугун уйимизга уч нафар қиз келади. Ўшаларнинг бирига уйланмоқчиман. Қай бирини танлаганимни ўзингиз топинг-чи!\nҚизлар келиб кетгач, она ўғлига деди:\n— Хўш, қай бири экан? Топдингизми?\n— Ў, қандай топдингиз?\n— Ўшанисига қарасам, асабим бузилаверди.\n— Нега чақалоқ уканг ҳадеб бақираверади?\n— Сизнинг ҳам, сочингиз, тишларингиз бўлмаса, қўл-оёқларингиз айтганингизни қилмаса, укамдан ҳам баттарроқ бақирардингиз.\nБиринчи синф ўқувчисидан муаллима сўради:\n— Нега рангинг оқариб кетибди?\n— Ҳечқиси йўқ, бугун ойим ювинтирмаганди.\n— Эшматвой, улғайгач, ким бўласан?\n— Тошматвой, сен-чи?\n— Мен безори бўламан. Шунда Эшмат иккаламиз яна бирга ўйнаймиз.\n— Бобо, сизнинг тишларингиз борми?\n— Йўқ, неварагинам, йўқ.\n— Унда манави печеньемни ушлаб туринг! Мен ҳовлида ўйнаб келаман.


Ўзбекистонда туғилиб, шу ерда катта бўлган Элла Памфилованинг менталитети ҳали ҳам қолоқ, у ҳозир Россияда сайловларни мадҳ этиш билан овора - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n16:30 - Ўзбекистонда туғилиб, шу ерда катта бўлган Элла Памфилованинг менталитети ҳали ҳам қолоқ, у ҳозир Россияда сайловларни мадҳ этиш билан овора\nКеча Россияда сайловлар куни эди, бир қатор вилоятларда ва вилоят мақомига эга бўлган катта шаҳарларда маҳаллий қонунчилик органлари, баъзи вилоятларда ҳокимлар ва бир неча Давлат Думаси депутати сайланди. Россия Марказий Сайлов Комиссиясининг Ўзбекистондаги Олмалиқ шаҳарчасида туғилиб, шу ерда мактабни битирган раиси Элла Памфилова ҳали ҳам қуллик менталитети билан яшашини кечаги сайловлар натижаларини эълон қилишда ҳам кўрсатмоқда.\nБашараси чўчқаникидан фарқи бўлмаган Элла Памфилова аввалига кечаги сайловларда ҳеч қандай камчилик бўлмаганини айтган эди, аммо бугун Россия бўйича ўртача 42,2 фоиз сайловчи сайловда қатнашгани маълум бўлди. Элла Памфилова 2017 йилдаги сайловларда 37,6 фоиз сайловчи қатнашганини, демак, Россияда фуқароларнинг сиёсий фаоллиги ортиб бораётгани билан мақтанмоқда.\nВаҳолангки, бутун дунёда сайловчиларнинг ярмидан кўпи иштирок этган сайловларгина ҳақиқий сайлов деб тан олинади.\nҲозир маълум бўлишича, Москва шаҳрида сайловда қатнашганлар бор-йўғи 21,7 фоиз бўлибди, аммо 47 кишилик шаҳар Думасига сайланадиганларнинг 20 нафари Россия раҳабарияти мухолифатчи деб ҳисоблайдиган Коммунистик Партия, “Яблоко” Партияси ва “Адолатли Россия Партияси” аъзолари бўладиганга ўхшаётганмиш. Ҳали сайлов бюллетларининг ҳаммаси санаб бўлинмаган.\nАммо, бир қатор вилоятларда 100 фоиз бюллетенлар санаб бўлинди ва уларнинг ҳаммасида шу кунгача ҳоким ёки вақтинча ҳоким бўлиб ўтирганлар, яъни Путин тарафидан вақтинча ҳоким (губернатор) этиб тайинланганлар қайтадан сайланди. Яъни, Россияда бу сайловлар ҳеч нарсани ўзгартирмайди. Чунки, ҳақиқий мухолифатчилар ҳеч бир вилоятда сайловларга яқинлаштирилмадилар.\nРасмда - 1953 йили Ўзбекистоннинг Олмалиқ шаҳрида туғлиб, шу ерда мактабни битирган, кейин Москва Энергетика Институтини тамомлаган Элла Памфилова. Расмига қараганда, у овқат ейиш ва юқорига бўйсунишдан бошқа ҳеч нарсани билмайди.


Руҳий тест: Умр йўлдошингизни бир қарашидаёқ тушуна оласизми? » Ўзбекистон янгиликлари – Zamin.uz\nЭр ва хотин ўртасида самимий ва мустаҳкам муносабатларни қандай ўрнатиш керак, умр йўлдошингизни бир қарашидаёқ тушуна оласизми? Турли зиддиятларсиз, тинч ва хотиржам яшаш учун нима қилиш керак? Бу каби саволлар ҳар бир оилали инсоннинг хаёлидан ўтиши табиий. Психологларнинг фикрича, бунинг учун эр ва хотин бирдай ҳаракат қилиши лозим. Агар бир томон буни хоҳлаб, иккинчиси хоҳламаса, муносабатларни ўзгартиришнинг иложи йўқ. Муносабатларда энг муҳими, муҳаббат ва бир-бирини тушуниш, дейилади "Даракчи" нашрида.\n1. Ҳа, шундай.\n2. Буни ишонч билан тасдиқлай олмайман.\n3. Бу нотўғри фикр.\n1. Азоб, ташвиш, безовталик;\n2. Бир нима дея олмайман;\n3. Хурсандчилик ва мамнунлик бағишлайди.\n1. Ҳа, жуда.\n2. Жавоб бериш қийин.\n3. Йўқ, ҳаммаси ўз ҳолича қолгани яхши.\n1. Ҳа, жуда тўғри.\n2. Балки, лекин ишончим комил эмас.\n3. Йўқ, бундай эмас.\n2. Аниқ айта олмайман.\n3. Албатта , бунга ишончим комил.\nСиз у билан фахрланасиз...\n1. Йўқ, ундай эмас.\n2. Бир нима дейиш қийин.\n3. Ҳа, албатта.\n1. Характери менга тўғри келмайди.\n2. Аниқ бир нарса деёлмайман.\n3. Агар ниманидир сезсам, дарҳол ўша тўсиқни йўқотишга киришаман.\n3. Албатта, буни уддалайди.\n2. Шунақасиям бўлиб туради.\n3. Йўқ, бундай деб ўйламайман.\n17:29 Ҳар бир аёл бажариши лозим бўлган 25 вазифа!


Моуриньо Шомуродовни чемпион қилмоқчи, Абрахам эса Элдорга “нон" бермоқчи эмас!\n9 октябрь, 2021, 18:18\nШомуродовни "Рома"да катта саргузаштлар кутмоқда...\nSports.uz портали Элдор Шомуродов ўйнаётган Жозе Моуриньо бошқарувидаги “Рома” жамоасига оид хабар, янгилик ва маълумотларни ўзбекистонлик футбол мухлислари эътиборига ҳавола қилишда давом этади.\nМоуриньо “Рома”даги мақсадини ошкор қилди\nЖозе Моуриньо “Рома” бош мураббийи сифатида олдига турган вазифалари ва мақсади нимадан иборат эканини ошкор қилди.\n- “Рома”га муҳаббат совринлар билан чекланиб қолмайди. Мураббийлик фаолиятини тўхтатганимдан кейин совринларни санаб чиқаман. Ҳозир эса, навбатдаги учрашув ҳақида бош қотираман холос. Ҳозир ўзимни 10-20 йил олдингидан кучлироқ мураббий, деб биламан.\nМен клубга барча совринларни тортиқ қилган бўлардим, чунки “Рома” учун бу жуда муҳим ва мухлисларга ҳам иштиёқ бағишлайди. Римда “Рома”ни қанчалар севишларини дарров англаганман. Бунақа муҳаббат қонда бўлади.\nҲозир жамоага катта ғалабалар етишмаяпти. Биз энг юқори мақсадлар учун курашадиган жамоа тузяпмиз. Агар менинг давримда совринлар қўлга киритилса, ажойиб иш бўларди, - деди Жозе Моуриньо.\nЖозе Моуриньо Рим клуби раҳбарияти амалга ошираётган лойиҳа доирасида Элдор Шомуродовни “Женоа”дан “Рома”га трансфер қилди. Кейинроқ, “Челси” ҳужумчиси Тэмми Абрахам олинди. Ҳозир римликлар жамоа етакчилари билан шартномаларни узайтирмоқда ва “Рома”ни чемпион жамоага айлантириш учун узоқ муддатли лойиҳани давом эттиряпти.\nАбрахам: Кимлигимни кўрсатиб қўяман!\nБир йиллик танаффусдан сўнг, Англия терма жамоасига чақиртирилган Тэмми Абрахам Guardian нашрига интервью бериб, турли масалалар бўйича фикрини билдирди.\n- “Челси”даги сўнгги даврим мураккаб бўлди. Мени нега ўйнатишмаётганини тушунмасдим. Мен мунтазам гол ураётган эдим. Янги мураббий келиши билан вазият ўзгарди. Футболчи ҳар доим энг юқори даражасини ушлаб туролмайди. Баъзан пасайишлар бўлади ва бу мени ғалабаларга чанқоқ ҳолга олиб келди. Ўзимга ўзим ҳисоб берадиган пайт келганди. Машғулотларда фақат ўзим учун машқ қиладиган бўлиб қолдим. Энг зўр бўлиш учун ўз устимда ишладим. Бундай вазиятда бош кўтариш, ғазабини кўрсатиш ва ўзини ёмон тутиш осон. Мен бошқача қарорга келдим.\nЭнг оддий ечим “Челси” захирасида ўтириш эди. Лекин мен Лондондан кетиб, нималарга қодирлигимни кўрсатишга қарор қилдим. Албатта, бегона мамлакатга боришдан олдин ҳаяжонландим. Буни амалга ошириш учун шижоат керак. Англиялик ёш футболчиларга шу йўлдан боришни маслаҳат бераман. Чўчиш керак эмас. Қийинчиликка кўникяпман. Мен “Рома”га кимлигимни кўрсатиб қўйиш учун келганман, - деди Тэмми Абрахам.\nДарҳақиқат, Тэмми Абрахам асосан бир ҳужумчи билан ўйнайдиган Жозе Моуриньо жамоасида биринчи рақамли форвард ҳисобланади. Унинг асосий рақобатчиси эса Элдор Шомуродов. Статистик маълумотлар англиялик футболчининг устунлигини кўрсатмоқда. Кучли ҳужумчи билан рақобат Шомуродовга ривожланиш имконини беради. Зеро, Элдор “Женоа”да ҳам кучли рақобатчилар орасида ўз ҳақини ажратиб ололганини яхши биламиз. “Рома”да ҳам шундай бўлишига ишониб қоламиз.\nКалафьори: Кучайиб бораётганимни сезяпман\nРиккардо Калафьори “Рома”даги муваффақиятли ўйинлари орқали Италия ёшлар терма жамоасига ҳам жалю қилинмоқда. Футболчи Жозе Моуриньо қўл остида кучайиб бораётганини алоҳида тилга олди.\n- Бу профессионал футболдаги иккинчи мавсумим. 19 ёшимда Жозе Моуриньодек мураббий қўл остида ўйнашнинг ўзи катта ютуқ. У ҳар доим сени яхшироқ ўйнашга даъват қилади. Психологик томондан керакли сўзларни топа олади. Яхши ўйнасанг, мақтайди. Хато қилсанг, камчиликларингни адолатли тарзда кўрсатиб беради. Мен ўйинчи сифатида ўсиб боряпман. Моуриньо ҳақиқатан энг зўр мураббийлардан.\nМен “Рома” учун узоқ муддат ўйнашни истайман. Бу болаликдаги орзум, - деди Риккардо Калафьори.


Оила 4 - Hidoyat.uz\nАсосий саҳифа Жамият Бўлим "Оила" (Саҳифа 4)\nЧоп этилди Iyul 9, 2020 Суҳбатda fikr bildirishni o'chirish\nФарзанд отасидан: - Отажон! Менинг табассумим билан сизнинг табассумингиз орасида қандай фарқ бор? - деб сўради. Ота: - Сен ўзингни бахтиёр ҳис қилганингда табассум қиласан. Мен эса сени б...\nЧоп этилди Iyul 6, 2020 Аёлингизнинг баҳосини биласизми?da fikr bildirishni o'chirish\nНима учун эркак ўз умр йўлдошини бошқа аёлларга қараганда камроқ жозибали деб билади? Бир куни бир киши ўзининг чуқур илми ва тақвоси билан танилган олимнинг ҳузурига борди ва қуйидаги сўзлар билан ш\nЭркакларга раҳм қилинг аёллар!\nЧоп этилди Iyul 5, 2020 Эркакларга раҳм қилинг аёллар!da fikr bildirishni o'chirish\nБир аёл турмуш қурганидан 17 йил ўтиб, қуйидаги гапларни айтиб қолдирмоқда; "Ишончим комил бўлди, эркаклар Аллоҳ яратганларининг ичида энг чиройли сўратда яратилган хилқат экан. - У қўлида борини оп\nБир шайхнинг ҳузурига шогирдларидан бири келиб: — Устоз, дуоларим қабул бўлмаяпти, нега шундай бўляпти экан? — деб сўради… Шайх: — Ота-онанг борми? — деб сўради. Шогирд: — Ҳа бор, Аллоҳга ...\nАбу Ос Пайғамбар алайҳиссаломга ваҳий келишидан олдин олдиларига бориб, катта қизлари Зайнабнинг қўлини сўради. (ОДОБ) Унга Пайғамбар алайҳиссалом: – Ўзидан рухсат олмагунимча бу ишни қилмайман, – д\nБисмиллаҳир Роҳманир Роҳийм. Аллоҳ таолога битмас-туганмас ҳамду санолар бўлсин. Пайғамбаримизга мукаммал ва батамом салавоту дурудлар бўлсин. Ислом динида оила қуришдан мақсад фақат жинсий эҳтиёжн\nБисмиллаҳир Роҳманир Роҳийм. Аллоҳ таолога битмас-туганмас ҳамду санолар бўлсин. Пайғамбаримизга мукаммал ва батамом салавоту дурудлар бўлсин. Абу Ҳурайра розияллоҳу анҳудан ривоят қилинади: «Наби\nБир шайхга савол беришибди: - Қизлар билан кўп юрардик, тавба қилдик. Энди уйланмоқчимиз, бизга қандай қизлар тўғри келади?! Шайх жавоб берди: - Тавба қилган қизлар!..\nОдатда уйдаги зўравонлик қурбони аёллар, деб ҳисобланади. Уларни ҳимоялаш учун қатор давлатларда турли расмий, норасмий ташкилотлар тузилган. Бироқ кейинги вақтларда тенденция ўзгарди ва аёллар тажову\nЧоп этилди Iyun 14, 2020 Рашкda fikr bildirishni o'chirish\nАёлининг таҳажжуд намозига тураётганини кўрган эр деди: ― Мени ҳам дуо қилинг! ― Хўп. Мен сизни ҳеч унутармидим?! Мен сизни ҳар доим, ҳар намозимдан сўнг дуо қиламан. Эри жуда хурсанд бўлиб, дуосид\nБоши эгилмасин эркакнинг\nЧоп этилди Iyun 10, 2020 Боши эгилмасин эркакнингda fikr bildirishni o'chirish\nУмар Мухтор аёли вафот этганида ўзини тўхтата олмай селу сероб бўлиб йиғлади. Ундан: – Нега бунча йиғлайсиз? – деб сўрашганда: – У ҳар гал ичкарига киришимда чодирнинг эшигини кўтариб турарди. Унда\nЧеченистонда энди келиннинг маҳрини давлат тўлаб беради\nЧоп этилди Iyun 9, 2020 Чеченистонда энди келиннинг маҳрини давлат тўлаб берадиda fikr bildirishni o'chirish\nЧеченистон раҳбари Рамзан Қодиров пандемияда келинлари учун маҳр тўлашга молиявий имконияти бўлмаган куёвларга моддий ёрдам кўрсатишни буюрди. Республика Мусулмонлар диний бошқармаси матбуот хизматини\nЧоп этилди Iyun 6, 2020 НЕГА… НЕГА… НЕГА?..da fikr bildirishni o'chirish\nСўз боши: Сўз бошида эътиборингизга ўзим амин бўлган ва қалбимда асраб юрган бир ҳаётий ҳодисани қалам тилида сўзлаб бермоқчиман. Эътиборингиз учун олдиндан раҳмат! Ооо… Ишхонада иш авжида… Жуда ҳам\nКуёв танлашда аҳамиятли бўлган жиҳатлар\nЧоп этилди Iyun 4, 2020 Куёв танлашда аҳамиятли бўлган жиҳатларda fikr bildirishni o'chirish\nИнсон қадр-қийматини ўлчашни шариат ўз зиммасига олган. Шариат ўлчови бўйича, инсон қадр-қиймати унинг молу пулига, мансабию насабига қараб эмас, тақвоси ва аҳли солиҳлигига қараб ўлчанади. Ислом дин\nЧоп этилди May 31, 2020 Она ва гўдак: меҳр алифбосиda fikr bildirishni o'chirish\nГўдак ривожланишининг илк босқичидан унинг ўз онаси билан бўлган узвий боғлиқлигини шакллантириш ва мустаҳкамлашнинг ниҳоятда зарурлигини рад этиш мушкулдир. Бу эмоционал боғлиқни мустаҳкамлаш услубла


Елликқалада заманагөй лимоншылық ыссыханасы шөлкемлестирилди. Германиядан 92 бас нәсилли қарамал алып келинди » KarInform\nЕлликқалада заманагөй лимоншылық ыссыханасы шөлкемлестирилди. Германиядан 92 бас нәсилли қарамал алып келинди\nБыйылғы жылда Елликқала районында 3 гектарлық майданда заманагөй лимоншылық ыссыханасы шөлкемлестирилди.\nРайон ҳәкимлиги мәлимлеме хызметиниң хабар бериўинше, «Гүлдирсин» АПЖ аймағындағы «Умидбек-Одилбек» ЖШЖға қараслы ыссыханада ерте бәҳәрде Ферғана ўәлаятының Қоқанд қаласынан 2500 түп лимон нәллери алып келинип, отырғызылды.\nЗаманагөй типтеги лимоншылық ыссыханасының жойбарлық баҳасы 1275,5 мың АҚШ долларын қурайды. Ҳәзирги ўақытта лимон нәллери ыссыхананың 2 гектарлық майданына отырғызылып, тәрбияланып атырған болса, тез арада қалған бөлегине де нәл отырғызыў ушын таярланбақта.\nЫссыхананың иске түсиўи менен улыўма 85 жаңа жумыс орны жаратылады. Алдағы ўақытларда жылына орташа 468160,0 АҚШ доллары муғдарында пайда алыў жобаластырылмақта.\nСондай-ақ, райондағы «Қырққызабат» АПЖ аймағындағы «Чайка азаматы» шарўашылық бағдарындағы фермер хожалығына 2 млрд 500 млн сумлық кредит қаржылары есабынан Германия мәмлекетинен «Симменталь» нәсилли 92 бас қарамал алып келинди.\nӘҳмийетли тәрепи, алып келинген нәсилли қарамаллардан биреўи нәсилли өгиз болып, алдағы ўақытларда нәсилли қарамалларды көбейтиў, бул арқалы фермер хожалығында жаңа жумыс орынларын жаратыў жобаластырылған.\nМойнақтағы экоакцияда 60 мыңнан аслам нәл отырu ...\nҚарақалпақстанда 3 млрд сумлық ашшы бурыш нәл ...\n«Қумбыз аўыл» МПЖда халық пенен ушырасыў болып өтти


Рамазондан сўнг нима қиламан? (олтинчи мақола)\n11:13 / 29.05.2020 592 pdf Ўқиш режими + -\nТўғри сўзлик ва тилини ва аъзоларини Аллоҳ харом қилган ишлардан тийиш\nРамазон ойида тўғри сўзликни одат қилган ва тилни ёлғон, ғийбат, чақимчиликдан эҳтиёт қилган мусулмон йилнинг бошқа даврида ҳам бу маъсиятлидан эҳтиёт бўлиши ва бу ишларга қайтмаслиги керак. Аллоҳ таоло бу борада шундай дейди:\n“Эй мўминлар, Аллоҳдан қўрқингиз ва (иймонларида) ростгўй бўлган зотлар билан бирга бўлингиз”! (Тавба сураси 119-оят).\nРасулуллоҳ соллаллоҳу алайҳи васаллам айтдилар: “Албатта тўғри сўзлик яхшиликка етаклайди, ва албатта яхшилик жаннатга етаклайди. Бир инсон доимо тўғри сўзлайди, натижада у содиқлардан бўлади. Ёлғон эса фожирликка етаклайди, фожирлик эса дўзахга етаклайди ва бир киши доимо ёлғон гапирса у Аллоҳ олдида ёлғончи деб ёзилади”.\nАллоҳ таоло айтади: Эй мўъминлар, кўп гумон(лар)дан четланинглар! Чунки айрим гумон(лар) гуноҳдир! (Ўзгаларнинг айблари ортидан) жосуслик қилиб юрманглар ва айримларингиз айримларни ғийбат қилмасин! Сизлардан бирон киши ўзининг ўлган биродарининг гўштини ейпшни яхши кўрурми?! Ана ёмон кўрдингизми?! (Бас, гуноҳи бундан-да ортиқ бўлган ғийбатни ҳам ёмон кўрингиз)! Аллоҳдан қўрқингиз! Албатта Аллоҳ тавбаларни Қабул қилгувчи, Меҳрибондир. (Ҳужурот сураси 12-оят).\nРасулуллоҳ соллаллоҳу алайҳи васаллам: “Чақимчи жаннатга кирмайди”- деганларини эшитдим.\nСилаи раҳм қилиш\nРамазон ойида қариндошлик ришталари боғлиқ бўлиб турган бўлса, мусулмон инсон бу ришталарни давом эттириши керак ва билиши керакки Аллоҳ таоло қариндошларга яхшилик қилишга амр қилган ва бу амал ризқнинг кенг бўлишига сабаб бўлади. Аллоҳ таоло бу борада шундай дейди: “Эй инсонлар, сизларни бир жондан (Одамдан) яратган ва ундан жуфтини (Ҳавони) вужудга келтирган ҳамда у икковидан кўп эркак ва аёлларни тарқатган Парвардигорингиздан қўрқингиз. Яна ораларингиздаги савол-жавобларда ўртага номи солинадиган Аллоҳдан қўрқингиз ва қариндош-уруғларингиз (билан ажралиб кетишдан сақланингиз)! Албатта Аллоҳ устингизда кузатувчи бўлган зотдир”. (Нисо сураси 1-оят).\nРасулуллоҳ соллаллоҳу алайҳи васаллам шундай деганларини эшитдим: “Кимки ризқи кенг бўлишини, ўзгаларга таъсири узоқ бўлишини ҳоҳласа силаи раҳм қилсин”.\nРасулуллоҳ соллаллоҳу алайҳи васаллам шундай дедилар: “Силаи раҳм аршга муаллақ туради ва дейди кимки мени боғласа Аллоҳ уни боғлайди, кимки мени узса Аллоҳ уни узади”.\n08:00 / 29.05.2020 1279\n13:00 / 29.05.2020 1051\n«Мунажжим»лар ҳамон алдашяптими?\nСавол Ҳозирги пайтда газетажурнал саҳифаларида, радиотелевидение орқали тинимсиз равишда юлдузларга қараб фол очадиган мунажжимларнинг .башорати, эълон қилиб давоми...\n946 11:00 / 12.07.2020\nЖаннат аҳлининг егуликлари ҳақида\nАбу Саид Худрий розияллоҳу анҳу ривоят қиладилар Расулуллоҳ соллаллоҳу алайҳи васаллам Қиёмат куни ер битта нон зувалаги каби бўлади, сизлар хамир қориб, зувала давоми...\n2987 14:30 / 16.02.2019\nВақтини совурганлар икки дунё ноз-неъматларидан маҳрум бўлишади\nБиринчи мақолаҚуръони Каримда вақт неъматининг улуғлиги, қадрининг баландлигига далолат қилувчи кўплаб оятлар ворид бўлган.Аллоҳ таоло Қуръони каримда шундай давоми...\n1227 13:50 / 18.07.2019\n«Бу эса очиқ-ойдин араб тилидадир»\nАллоҳ таоло Қуръони Каримда шундай марҳамат қилади 1. .Биз уни арабий Қуръон этиб нозил қилдик, шоядки, ақл юритсангиз,. Юсуф сураси, 2 оят. 2. .Ана шундай давоми...\n698 17:01 / 18.11.2020\n57305 11:58 / 10.10.2018\n71079 11:56 / 10.10.2018


05:52 18 Январ 2021\n11:13 30.11.2020 Ҳавола олиш\nТОШКЕНТ, 30 ноя — Sputnik. Урганч шаҳридаги студиядан Ўзбекистон бош вазирининг ўринбосари Сардор Умурзаков раҳбарлигида экспорт ва инвестицияларни ривожлантириш масалалари бўйича видеоселектор йиғилиши ўтказилди.\nИнвестициялар ва ташқи савдо вазирлиги хабарига кўра, унда ҳукумат комиссияси аъзолари, вазирликлар, идоралар, саноат бирлашмалари, акциядорлик жамиятлари, тижорат банклари, Ўзбекистоннинг чет элдаги дипломатик ваколатхоналари, Қорақалпоғистон Республикаси, вилоятлар ва Тошкент шаҳар маҳаллий ҳокимият органлари раҳбарлари жалб этилган ҳолда инвестиция ва экспортнинг долзарб масалалари муҳокама қилинган.\nХабарда ёзилишича, тадбиркор ва экспортчилар бугунги кунда мавжуд инвестиция ва экспорт салоҳиятидан тўлиқ фойдаланишга тўсқинлик қилувчи бир қатор тизимли ва хусусий тусга эга муаммоларга дуч келаётгани аниқланган.\nИшбилармонларни самарали қўллаб-қувватлаш тадбирлари амалга оширилишини таъминлаш мақсадида корхоналарга чиққан ҳолда тадбиркор ва экспортчилар билан бевосита ишлаш зарурлиги таъкидланди.\nШу муносабат билан Инвестициялар ва ташқи савдо вазирлиги, Ташқи ишлар вазирлиги ҳамда тижорат банкларининг ходимларини ҳудудларга юбориш тўғрисида қарор қабул қилинди. Уларнинг вазифалари этиб тадбиркорларнинг мавжуд муаммоларини аниқлаш ва уларни тезкор ҳал этиш, шунингдек инвестиция лойиҳаларини амалга ошириш ва экспорт ҳажмини кўпайтириш учун янги захира ва имкониятларни аниқлаш белгиланди.\nТадбирда инвестиция ва ташқи савдо фаолиятига салбий таъсир кўрсатувчи алоҳида омиллар ҳам атрофлича ўрганилиб, тегишли раҳбарларга манзилли кўрсатмалар берилди.\n“Хусусан, экспортчи корхоналарга газ ва электр энергиясини узлуксиз етказиб беришни таъминлашга қаратилган тезкор чора-тадбирлар кўриш бўйича аниқ топшириқлар берилди”, - дейилган хабарда.\nТИВ раҳбарияти ва Ўзбекистоннинг чет элдаги дипломатик ваколатхоналари раҳбарларига алоҳида кўрсатмалар берилди. Улар хорижий ишбилармон доиралар билан яқиндан ҳамкорлик ва ташқи бозорлардаги мавжуд вазиятни чуқур таҳлил қилиш орқали маҳаллий экспорт маҳсулотлари учун бўлажак инвестор ва мижозларини жалб этиш мақсадида иш олиб боришлари керак бўлади.\nСардор Умурзаков, экспорт, электр энергияси, газ


Тўйдан олдин қизни кўриш мумкинми? 21.09.2017\nАссалому алайкум. Қадимда турмуш қуриш борасида ўзига хос қонун-қоидалар бўлган. Гап шундаки, ўтмишда уйланишдан олдин йигит қизни тўйгача кўрмаган, улар илк бор чимилдиқда учрашишган, деган гаплар бўлган. Саволим шуки, бу масалага динимизда қандай қаралади?\nҲижрий ва мелодий йил тафовути.20.09.2017\nАссалому алайкум! Қори ака, ёшлари улуғ бувим борлар. Азадор хонадонга чиқиб келсалар, фалончи аёл 58 ёшда экан, 61 ёш деб кўтаришди, дедилар. Бу ҳақида Қуръонда маълумот келганми?\nТоғут деб кимларга айтилади? 17.09.2017\nАссалому алайкум, ҳурматли Устоз! Тоғутлар деб қандай кимсаларга айтилади?\n“Тажвид қоидалари” китобини кўчириб олиш мумкинми? 14.12.2016\nАссалому алайкум, ҳурматли устоз, Одилхон ака. Илмингизни Роббимиз зиёда қилсин. Менинг исмим Алижон, ёшим 33да. Доимий равишда давлат ишида ишлаганлигим учун, МУСТАҚИЛ равишда қуръонни ёдлашни қасд қилдим. Бунинг учун Сизнинг "Тажвид қоидалари" китобингизни кўчириб олиб, ўрганишга рухсатингизни олмоқчиман:бевосита сайтдан қоғозга чиқариб ўргансам рухсат берасизми (рози бўласизми)?\nБилим билан илмнинг фарқи борми? 13.12.2016\nАссалому алайкум Устоз! Дўстларим билан баҳслашиб қолдик. Билим билан илм сўзларини фарқи нима? деган саволга аниқлик киритиб берсангиз! Жавоб учун олдиндан! Рахмат!\n12.9.2019 5495 Батафсил\n25.8.2019 5040 Батафсил\n10.8.2019 4753 Батафсил


Путин Украинани айблади\n30 ноябр 2020, Тошкент вақти: 19:41\nоктябр 03, 2008\nРоссия бош вазири Владимир Путин расмий Киевни Грузияга қурол-яроғ етказиб берганликда айблади.\n2 октябрь куни Москвада Украина бош вазири Юлия Тимошенко билан учрашувдан сўнг Владимир Путин агар Украинанинг Грузияга қурол-аслаҳа етказиб берилганига оид маълумотлар расман тасдиқланса, бу каби ҳаракатлар жиноят ҳисобланишини маълум қилди.\nБироқ Юлия Тимошенко Украина шаънига қилинаётган иддаолар ўз тасдиғини топмаслигига ишонишини билдирди.\nХабарларга кўра, Москвада ўтказилган музокаралар чоғида Украина ва Россия ўртасида энергетик соҳасида ҳамкорлик меморандуми имзоланган.\nЮлия Тимошенконинг таъкидича, Россия томони Украина учун етказиб берилаётган газ нархини бирданига эмас, балки келаси уч йил ичида аста-секин оширишга ваъда берган.\nРоссиянинг “Газпром” ширкати 2009 йилдан бошлаб Украинага Россия газини жаҳон бозоридаги нархларда сотишини билдирган эди.\nЯпония олимпия қўмитаси биноси.\nКоронавирус пандемияси муносабати билан Токио-2020 олимпиада ўйинларининг ортга сурилиши оқибатида 200 миллиард иен (1,9 миллиард доллар) зиён тортилди.\n“Йомиури” газетасининг 29 ноябрда олипиада ўйинлари ташкилотчиларига таяниб хабар беришича, олимпиада ўйинларининг ортга сурилиши оқибатида сотиб олинган авиабилетларнинг пуллари эгаларига қайтарилган, ишчиларга ортиқча ойлик тўланган.\nТашкилий қўмита кейинги ойда маҳаллий ва ҳукумат амалдорлари билан маслаҳатлашувлардан сўнг кўрилган зарар миқдори ҳақидаги тўлиқ ҳисоботни эълон қилмоқчи.\nТокио-2020 олимпиада ўйинларини ўз вақтида ўтказилишига 13 миллиард доллар маблағ ажратилган эди.\nХалқаро олимпия қўмитаси ва Япония ҳукумати март ойида пандемия туфайли олимпиадани ўтказиш муддатини бир йил орқага сурганди. Олимпиада ўйинларининг очилиши 2021 йилнинг 23 июлига, Паралимпия ўйинларининг очилиши 24 августга режалаштирилган.\nТожикистонда СМС талоқ берганларни камида уч йилга қамаш таклиф қилинмоқда\nТелефонда араб тилида "Талоқ" деб ёзилган сўз.\nТожикистон парламенти қуйи палатаси СМС орқали талоқ берганларни жиноий жавобгарликка тортиш тўғрисидаги қонун лойиҳасини ишлаб чиқмоқда.\nЛойиҳада СМС орқали талоқ берганларни уч йилдан беш йилгача озодликдан махрум этиш таклиф қилинган.\nҲозирча қонун лойиҳаси парламентга тақдим этилгани йўқ. Тожикистон қонучилигида СМС талоқ билан ажрашиш ноқонуний ҳисобланади. Тожикистон Мусулмонлар диний идораси ҳам аҳолини бундай тажрибадан фойдаланмасликка чақириб келади.\nСўнгги йилларда телефон орқали ажрашиш тажрибаси муҳожиротдаги тожикистонликлар томонидан қўлланилиб келинмоқда.\nРасмий маълумотларга қараганда, Тожикистонда 2019 йилда 12,5 минг оила ажрашган. Икки йил аввал бу кўрсаткич 10 минг атрофида эди.\nТуркманистонда газета ва журналлар бирлаштирилади\nТуркман газеталаридан бири.\nТуркманистонда бюджет маблағларини ва қоғозни тежаш мақсадида қатор газета ва журналлар бирлаштирилади.\nНашрларнинг электрон варианти учун ягона обуна бўлинади, газеталарнинг қоғозли версиялари эса фақат пенсионерларга тарқатилади. Бу ҳақда "Медиа-Туркмен" агентлиги маълум қилди.\nМаълум қилинишича, “Ватан” билан “Тикланиш” газеталари, худду шу номдаги иккита журнал, “Ўқитувчилар газетаси” билан “Туркман тили” газеталари бирлаштирилади. Бу эса ҳукуматга 123,7 тонна қоғозни тежаб қолишга имконият беради.\n2021 йилдан нашрлар электрон кўринишга ўтказилади ва уларга ягона мажбурий обуна қилинади. Йиллик обуна 60 манат (расмий курс билан ҳисоблаганда 17 доллар) бўлади.\nЖаҳондаги энг ёпиқ давлатлардан бири бўлган Туркманистонда бир неча йилдан бери иқтисодий инқироз кузатилмоқда.\n“Чегара билмас репортёрлар” ташкилотининг билдиришча, матбуот эркинлиги рейтингида Туркманистон 180 давлат орасида энг охирги ўринлардан бири-179-поғонани эгаллайди.\nАфғонистондаги ҳарбий базада содир этилган портлашда камида 30 киши ўлди\nАфғонистондаги ҳужумлардан бирида яраланган киши.\nАфғонистон расмийларининг билдиришларича, Ғазни вилоятидаги ҳарбий базада автомобилга ўрнатилган бомба портлаши оқибатида хавфсизлик кучларининг камида 30 ходими ҳалок бўлди. 29 ноябрда содир этилган портлашда камида 24 киши жароҳатлангани айтилмоқда.\nҒазни вилоят ҳокимининг расмий вакили Воҳидулло Жумазоданинг билдиришича, 29 ноябрь куни эрталабки соат 8лар чамасида худкуш бомба ўрнатилган автомашинани ҳарбий базага ҳайдаб кирган ва портлатиб юборган.\nҲозирча ҳужум учун масъулиятини ҳеч бир гуруҳ ўз зиммасига олмади.\n29 ноябрь куни Зубал вилоят кенгаши раисининг қўриқчилари кетаётган автомашина ҳам худкуш томонидан портлатилди. Расман билдирилишича, бу ҳужумда уч киши ўлди, 12 киши яраланди.\nТеҳрон эронлик олимнинг ўлимида АҚШ ва Исроилни айблади\nЭронлик машхур ядро физик олим Мухсин Фахризода.\nЭрон олий руҳонийси Оятуллоҳ Али Ҳаманеи эронлик машхур ядро физик олим Мухсин Фахризоданинг ўлими учун қассос олишга чақирди.\nҲаманеи “олимнинг ўлдирилиши юзасидан ҳар тарафлама тергов ўтказилиши ва жиноятчилар жазоланиши”ни талаб қилди.\n28 ноябрь куни Эрон президенти Ҳасан Руҳоний Исроилни Мухсин Фахризоданинг ўлимида айблади. Руҳоний фикрича, Исроил “АҚШнинг ёлланма қотили” сифатида фаолият юритмоқда.\nЭрон президенти олимнинг ўлими учун Теҳрон “пайти келганда муносиб жавоб қайтариши”ни билдирди.\nАйни пайтда Исроил расмийлари эронлик олимнинг ўлимига алоқадор эмасликларини билдирмоқдалар. Исроил ҳукумати хориждаги барча элчихоналарга хавфсизликни кучайтиришни тавсия қилди.\nФахризода Теҳрон яқинида 27 ноябрь куни ўлдириб кетилган эди. Оқ Уй, Давлат департаменти, Пентагон ва Мапказий разведка бошқармаси Эрон ядровий дастури асосчиларидан бири бўлган олимнинг ўлимига муносабат билдирмади.\nСССР раҳбарларидан бири, сиёсий бюро аъзоси Егор Лигачев юз ёшга тўлди\nЕгор Лигачев журналистларга интервью бермоқда. 1990 йил.\nЕгор Лигачев 29 ноябрь куни юз ёшга тўлди. У СССР Коммунистик партияси Марказий қўмитаси сиёсий бюроси аъзолари орасида юз ёшга тўлган ҳозирча ягона шахсдир.\nСССР раҳбари Михаил Горбачевдан сўнг партиядаги иккинчи одам ҳисобланган Егор Лигачев 1920 йилнинг 29 ноябрида туғилган.\nУ Леонид Брежнев ҳокимиятда ўтирган пайтда 20 йил Томск вилоятини бошқарган. 1983 йилда Москвага чақиртирилган ва Компартия марказий қўмитаси котиби лавозимига тайинланган. 1985 йилдан сиёсий бюро аъзоси.\nСССР раҳбарлигига Михаил Горбачев келганидан сўнг у партиядаги иккинчи одамга айланди. Дастлаб Горбачёвнинг энг ишончли одами бўлган Лигачев кейинроқ партиянинг консерватив қисмига қўшилди ва “қайта қуришга қарши чиқаётган” одам сифатида тилга тушди.\nСССР тарқалганидан сўнг Лигачев 1999-2003 йилларда Россия давлат думасининг депутати бўлди. Айни пайтда у пенсияда.\nБунга қадар сиёсий бюронинг энг кўп яшаган аъзолари Вячеслав Молотов ва Лазарь Каганович бўлган эди. Молотов 96, Каганович 97 ёшида ўлган.\nСССР собиқ президенти Михаил Горбачев айни пайтда 89 ёшда. СССР Министрлар кенгаши раиси Николай Рижков эса 91 ёшга тўлди. Рижков Россия сенатори ҳисобланади.\nАфсонавий футболчи Марадонанинг шахсий врачига қарши жиноят иши очилди\nМарадонанинг дафн маросими.\nАргентина прокуратураси ўтган ҳафтада вафот этган афсонавий футболчи Диего Марадонанинг шахсий врачи Леопольдо Лукани “ўзи билмаган ҳолда одам ўлимига сабабчи бўлганлик”да айбламоқда. Леопольдо Луканинг Буэнос-Айресдаги уйида тинтув ўтказилди.\nТергов Марадонанинг қизи врач отасини тўғри даволаганига шубҳа билдиргани ортидан бошланди. Полиция Марадона ўлимига нима сабаб бўлганини аниқламоқчи.\n60 ёшни қаршилаган Марадона 25 ноябрь куни бевақт оламдан ўтган эди. Ноябрь ойининг бошларида унинг бош миясида жарроҳлик амалиёти ўтказилганди. Шундан сўнг у касалхонадан уйига чиқарилган ва даволанишда давом этаётганди.\nТергов Марадонага сўнгги кунларда тегишли даражада тиббий ёрдам кўрсатилганми ёки бемор ўз ҳолига ташлаб қўйилганми деган саволга жавоб изламоқда. Лука Марадонага барча зарур бзлган ёрдамни берганини айтмоқда.\nXX асрнинг энг яхши футболчиси сифатида тан олинган Диего Марадона 1960 йилнинг 30 октябрида Аргентинанинг Ланус шаҳрида дунёга келган. Профессионал футболга у 12 ёшида кириб келган.\nЎз фаолияти давомида у 492 та ўйинда футбол майдонига тушиб, 258 марта гол уришга муваффақ бўлган.\nCOVID-19: Россияда 1,1 миллион киши чекловларни бузгани учун жаримага тортилди\nCOVID-19 га қарши курашаётган тиббиёт ходимлари шарафига чизилган граффити, Омск, 23 ноябрь, 2020\nРоссия полицияси пандемия бошланганидан бери COVID-19 чекловларини бузгани учун 1 миллиондан ортиқ кишини жаримага тортган. Бу ҳақда Россия Ички ишлар вазирлиги маълум қилди.\n976 мингдан ортиқ одамга фавқулодда вазият пайтида соғлиқни сақлаш протоколларини бузгани учун энг камида 1000 рублдан (13 доллар) жарима солинган.\nРоссия вирус юқтирганлар сони бўйича дунёда тўртинчи ўринда.\nМамлакатда бугунга қадар 2,2 миллиондан ортиқ одам коронавирусга чалинди, уларнинг 39 мингдан ошиғи вирус билан боғлиқ касалликлар туфайли нобуд бўлди. Асл рақамлар бу кўрсаткичлардан анча юқори эканига ишонилади.\nСўнгги ҳафталарда Россия шифохоналари беморларга тўлиб кетганига қарамай, расмийлар Европанинг бошқа жойларида бўлгани каби чекловларни қайта жорий қилмадилар.\nБунинг ўрнига, Россия ҳудудларида маҳаллий ҳокимиятлар ўз чекловларини жорий қилмоқда.\nОктябрь ойида Россия ҳукумати бутун мамлакат бўйлаб жамоат жойларида ниқоб тақишни мажбурий қилган.\nРоссиянинг газ қувурларини ётқизишга ажратилган Черский номидаги кемаси, ундан Nord Stream-2 босқичида фойдаланишлари мумкин, 7 июль, 2020\nДекабрь ойида Россия газини Европага элтишни кўзловчи Nord Stream-2 («Шимолий оқим-2») қувурининг якуний қисмини ётқизиш ишлари бошланади.\nЛойиҳа бир йил олдин АҚШ санкциялари туфайли тўхтаб қолган эди.\n28 ноябрь куни Nord Stream-2 AG ширкати, линиянинг Германия яқинида битмай қолган 2 ярим километрлик қисмини ётқизиш ишлари тез кунларда бошланишини билдирди.\nГермания матбуоти қурилиш ишлари 5 декабрда бошланишини хабар қилди.\nNord Stream-2 лойиҳаси Россия Германияга экспорт қиладиган газ кўламини икки баробарга оширади.\nАҚШ ва бошқа Ғарб давлатлари Германияни лойиҳани тўхтатишга чорлаб келади.\nЎтган йилда АҚШ санкциялари туфайли Швейцариянинг Allseas ширкати лойиҳани тарк этган эди.\nБолтиқ денгизи остидан Германияга олиб ўтилаётган қувур линиясининг қолган қисмини якунлашга қайси ширкат жалб қилиниши очиқланмади.\nCOVID-19: Европада вирусдан нобуд бўлганлар сони 400 мингдан ошди\nНиқоб таққан қўриқчи, София, Болгария\n28 ноябрь куни Европада коронавирус туфайли нобуд бўлганлар сони 400 мингдан ошди.\nЕвропа касалликлар олдини олиш ва назорат қилиш марказининг маълумотларига кўра, пандемия бошланганидан бери қитъада 400 минг 949 та COVID-19 билан алоқадор ўлим қайд этилган.\nЭнг кўп ўлим қайд этилган мамлакатлар Буюк Британия (57 551), Италия (53 677), Франция (51 914), Испания (44 668) ва Россиядир (39 068).\nАҚШда эса вирус туфайли қазо қилганлар сони 266 мингдан ошиб кетди. Мамлакат бўйлаб вирусга чалинганлар сони тез суратда ўсишда давом этар экан, кўплаб штат ва шаҳарда чекловлар кучайтирилди.\nЖорж Вашингтон университети профессори Леана Вен CNN агентлигига берган интервьюсида:\n«Яқинда АҚШда ҳар куни 2000 дан ошиқ ўлим, эҳтимол, кунига 3000-4000 ўлим қайд этилишини кутиш мумкин», - деди.\nҚозоғистонда мухолифат партия парламент сайловларини бойкот қилмоқчи\nЎзини мухолифат партияси ўлароқ кўрсатиб келаётган «Қозоғистон умуммиллий социал-демократик партияси» январь ойига белгиланган парламент сайловларини бойкот қилишини эълон қилди.\nПартия раҳбари Асхат Рахимжанов Қозоғистон сиёсий саҳнасида «ўша-ўша» сиёсий элита ҳукмронлиги давом этаётганини айтиб, ўз партияси 10 январга белгиланган сайловларда қатнашмаслигини айтди.\n«Эски қоидалар, эски сиёсий партиялар», - деди Рахимжанов. Сиёсатчи ўз фикрини батафсил баён қилмади.\nСайловда қатнашмаслик қарор 27 ноябрь куни бўлиб ўтган партия конференциясида қабул қилинган.\nҚозоғистон ҳукумати сайловларда рўйхатдан ўтган олти сиёсий партия иштирок этишини билдирди. Улар орасида ҳукмрон «Нур Отан» партияси, тўртта ҳукуматни қўллаб-қувватловчи партия – «Оқ йўл», «Овул», «Бирлик», «Коммунистик халқ партияси» ҳамда сайловни бойкот қилишга қарор қилган «Қозоғистон умуммиллий социал-демократик партияси» бор.\nҚозоғистонда бундан олдинги парламент сайловлари 2016 йилнинг март ойида бўлиб ўтган эди.\nНавальний ЕИни рус олигархларига қарши санкция жорий қилишга чақирди\nРоссия мухолифати етакчиси Алексей Навальний Европа Иттифоқини президент Владимир Путин атрофидаги «жиноятчилар тўдасига» қарши санкция жорий қилишга чақирди.\n27 ноябрь куни Европарламент депутатлари билан ўтказилган видеоконференцияда Кремль танқидчиси Навальний Россиядаги олигархлар «вақтинча ҳокимиятни эгаллаб олганини» ва ЕИ Москва билан муносабатлари бўйича янги стратегия ишлаб чиқиши кераклигини айтди.\nХусусан, Навальний ЕИни Кремль билан яқин алоқада бўлган Роман Абрамович, Алишер Усмонов ва Аркадий Ротенберг сингари миллиардерларнинг Европадаги даромад манбалари ва мулкларини синчковлик билан текширишга чақирди.\nЎтган ой ЕИ ва Буюк Британия август ойида Навальнийни «ўлдиришга уринган» олтита юқори мартабали Россия амалдори ҳамда бир ташкилот мулкларини музлаб, уларга қарши саёҳат чекловларини жорий қилган эди.\nПрезидент Путинн кескин танқид қилиб ҳамда Россияда чуқур илдиз отган коррупцияга қарши курашиб танилган Навальний Путин кўрсатмаси билан заҳарланганини айтиб келади.\nНавальнийнинг анализ намуналари қатор Европа давлатларидаги лабораторияларда текширилди ва мутахассислар Навальний «Новичок» туркумига кирувчи кимёвий қурол воситасида заҳарланганини аниқлади.\nЛукашенко: Янги конституция қабул қилинганидан кейин лавозимимни бўшатаман\nБеларуснинг авторитар президенти Александр Лукашенко янги конституция қабул қилингандан кейин ўз лавозимини тарк этишини айтган. Бу ҳақда "Белта" агентлиги хабар қилди.\nЛукашенко 27 ноябрь куни Минск касалхонасига қилган ташрифи чоғида:\n"Янги конституция остида сизлар билан президент ўлароқ ишламайман", - деган.\nЛукашенко конституцияни ислоҳ қилиш ва президент ваколатларини ўзгартириш зарурлигини айтган, аммо янги конституция қачон қабул қилиниши мумкинлиги ҳақида ҳеч нима демаган.\nБугунга қадар Лукашенко бир неча марта конституцияга ўзгартиришлар киритиш ҳақида сўзлади, аммо мухолифат авторитар етакчи аслида ҳокимиятда қолиш мақсадида вақтни чўзаётганини айтмоқда.\nЖорий йил августидан бери Беларуснинг Минск ва бошқа шаҳарларида президент сайловининг расмий натижаларига қарши оммавий норозилик акциялари бўлиб ўтмоқда. Мазкур сайловда расмийлар мамлакатни чорак асрдан бери бошқариб келаётган Лукашенко яна ғалаба қозонганини иддао қилганлар.\nБеларусдаги норозилик чиқишлари чоғида ўн минглаб одам қўлга олинди, юзлаб намойишчи ҳибс этилди. Кўплаб одам ҳуқуқ-тартибот идоралари ходимлари томонидан калтакланди, бир неча киши қурбон бўлди.\nОзарбайжон парламенти Францияни Тоғли Қорабоғ бўйича Минск гуруҳидан чиқариб ташлашга чақирди\nТоғли Қорабоғнинг Ҳадрут шаҳридаги ҳувиллаб қолган кўчаларидан бири, 2020 йил 25 ноябри\nОзарбайжон парламенти 26 ноябрь куни Францияни Тоғли Қорабоғ муаммосини изга солишда воситачилик қилаётган ЕХҲТнинг Минск гуруҳидан чиқариб ташлашга чақирди. Куни кеча Франция сенати мамлакат ҳукуматини Тоғли Қорабоғ республикаси мустақиллигини тан олишга чақирган резолюцияни маъқуллаганди.\nОзарбайжон ва Арманистон шу йил 10 ноябрида Россия воситачилигида Тоғли Қорабоғда олти ҳафта давом этган урушни тўхтатиш тўғрисидаги шартномани имзолаган эди. Россия ва АҚШ билан бир қаторда Франция ҳам ЕХҲТнинг Минск гуруҳи ҳамраиси бўлиб ҳисобланади. Мазкур гуруҳ шафелигида ўн йиллардан бери ўтказиб келинган музокаралар минтақада узоқ муддатли тинчлик ўрнатилишига асос бўлган эмас.\nФранция сенати томонидан Тоғли Қорабоғ бўйича резолюция қабул қилингани ортидан Озарбайжон парламенти депутатлари мамлакат ҳукуматига Францияни Минск гуруҳи ҳамраислигидан чақириб олиш бўйича ЕХҲТга мурожаат қилишни таклиф этишган. Улар Бокуни Париж билан “сиёсий ва иқтисодий муносабатлар”ни қайта кўриб чиқишга ҳам чақиришган.\nБМТ аёлларга қарши зўравонлик лойиҳаларига 25 миллион доллар ажратади\nФавқулодда вазиятларга муносабат марказий жамғармасидан хотин-қизларга нисбатан зўравонликка қарши курашаётган ҳамда бундай зўравонлик қурбони бўлганларни қўлловчи аёллар ташкилотларини дастаклаш учун 25 миллион доллар ажратилади. Бу ҳақда БМТ Бош котибининг гуманитар масалалар бўйича ўринбосари Марк Локок билдирган.\nБМТ мулозимига кўра, бу маблағларни оқилона сарфлаш ва тўғри қарордир.\nМаблағлар хотин-қизлар ташкилотлари билан бевосита ишлайдиган ва уларга молиявий кўмак кўрсатадиган “БМТ-аёллар” тузилмаси ва БМТнинг Аҳолишунослик жамғармаси ҳисобига ўтказиб берилади.\nБМТ Бош котиби Антониу Гутерриш 25 ноябрь – Аёлларга нисбатан зўравонликни бартараф қилиш учун халқаро кураш куни муносабати билан хотин-қизларга нисбатан зўравонликни замонамизнинг энг катта муаммоларидан бири эканини таъкидлаган ва “Биз бу муаммони ҳал қилиш йўлларини қидиришда давом этишимиз лозим”, деган эди.\nАёлларга нисбатан зўравонликни бартараф қилиш учун халқаро кураш куни муносабати билан БМТ, анъанага мувофиқ равишда, бу йил ҳам “16 кунлик фаол ҳаракатлар” кампаниясини ўтказмоқда.\nАстрахан вилояти Ўзбекистондан 10 минг нафаргача меҳнат муҳожирини қабул қилиши мумкин\nРоссия Федерациясининг Астрахан вилояти Ўзбекистоннинг Хоразм вилояти ва Қорақалпоғистонга энг яқин минтақаларидан бири бўлиб ҳисобланади.\nРоссиянинг Астрахан вилояти қишлоқ хўжалиги ишлари учун 10 минг чоғли меҳнат муҳожирини қабул қилишга тайёр. Шунингдек, балиқни қайта ишлаш корхоналари ва қурилиш соҳасига ҳам ишчилар керак. Бу ҳақда Астрахан вилояти қишлоқ хўжалиги ва балиқ саноати вазири Руслан Пашаев Қорақалпоғистон ва Хоразм вилояти расмийлари билан видеоконференция шаклида ўтказилган учрашувда маълум қилган.\nУчрашувда томонлар мавсумий ишга жойлаш масаласи долзарб бўлиб қолаётганини қайд этганлар. Хусусан, ўзбекистонлик расмийлар Астрахан вилояти ўзлари учун муҳим ҳамкор бўлиб ҳисобланишини урғулаб, бу ҳамкорлик алоқаларининг кенгайишидан манфаатдор эканларини урғулаганлар.\nМузокаралар чоғида томонлар меҳнат муҳожирлиги соҳасидаги ҳамкорлик бўйича биргаликда ўтказилажак тадбирлар режасини тузиб чиқиш ҳақида келишиб олганлар.\nМаълумотларга кўра, Астрахан вилоятида қонуний равишда ишлаётган меҳнат муҳожирлари сони бўйича Ўзбекистон биринчи ўринда туради.\nФранцияда ўқитувчини ўлдирилишида иштирок этганликда айбланиб яна 4 ўқувчи қўлга олинди\n47 ёшли Пати 16 октябрь куни ўлдирилганди.\nФранция суди ўқитувчи Самюэл Патининг ўлдирилишида иштирок этганликда гумонланиб қўлга олинган яна тўрт нафар ўқувчига айблов билдирди.\nAFPнинг билдиришича, қўлга олинганлардан уч нафари 13-14 ёшдаги ўсмирлардир. Улар Абдуллоҳ Анзоровга ўқитувчи Самюэл Патини кўрсатишган.\nАнзоров қўлга олиш пайтида полиция томонидан отиб ўлдирилган эди.\nТўртинчи айбланувчи ўқитувчини танқид қилиб ижтимоий тармоқларга видео жойлаштирган шахснинг қизи экани айтилмоқда.\nСуд расман айблов билдирилганидан сўнг ўсмирларни тергов якунлангунига қадар озодликда қолдирди. Уларнинг устидан суд назорати ўрнатилади. Шундай қилиб ўқитувчи Патини ўлдирилишига алоқадорликда айбланаётганлар сони 14 кишига етди.\n47 ёшли Пати 16 октябрь куни ўлдирилганди. Ўлимидан аввалроқ у Charlie Hebdo журналида босилган ва Муҳаммад пайғамбарга нисбат берилган карикатураларни ўқувчиларига кўрсатган ҳамда улар билан сўз эркинлиги мавзусини муҳокама қилган. Шундан сўнг унга таҳдидлар бошланган.\nЎқитувчининг ўлимида Москвада туғилган Абдуллоҳ Анзоров айбланмоқда. Унинг оиласи 2008 йили Франциядан бошпана сўраганди.\nДональд Трамп Жо Байден сайлов ғолиби деб топилса, Оқ уйни тарк этишини билдирди\nТрамп сайловдаги мағлубиятини тан олишга тайёр эмаслигини билдирган.\nАҚШ президенти Дональд Трамп илк маротаба Жо Байден расман сайлов ғолиби деб топилганидан сўнг Оқ Уйни тарк этишини тасдиқлади. Сайловчилар коллегияси 14 декабрда расман президентлик сайлови ғолибини эълон қилади.\n“Табиийки, мен Оқ Уйни тарк этаман. Мағлубиятни тан олиш жуда оғир бўлади, чунки биз оммавий тарзда сохталаштиришлар бўлганини биламиз”,-деди Трамп.\nҚатор штатларнинг судлари Трампнинг овоз бериш натижалари сохталаштирилгани тўғрисидаги иддаоларини асосиз деб топди. Трамп бу иддаони қилар экан, бирорта далил – исбот тақдим эта олмаяпти.\nДональд Трамп Оқ Уйни тарк этиши ёки тарк этмаслиги шу кунларда АҚШ матбуотининг асосий мавзуларидан бири бўлиб қолаётган эди. Трамп ўзи Оқ Уйни тарк этмаслиги тўғрисида бирор жойда гапирмаган. Лекин у сайловдаги мағлубиятини тан олишга тайёр эмаслигини билдирган.\nТрамп Сайловчилар коллегияси йиғиладиган 14 декабргача “анча воқеалар бўлиши мумкин”лигини таъкидлаган.\n3 ноябрда ўтадиган сайловда Байден сайловчилар коллегиясининг 306 овозини, Трамп 232 овозни олган эди.\nПрезидентнинг гапига ишониб Туркиядан қайтдик, лекин эримни 6 йилга қамашди"\nИкки болали ногирон аёлга аталган уй сенатор собиқ ҳайдовчисига расмийлаштирилди\nҚаршиликлар ўзиники деб билган боғни ҳокимдан ҳимоя қилиш учун бензин кўтариб чиқди


"Ғалла-2019" ўрим-йиғим мавсуми қизғин паллада » «Қўшчинор» газетаси\nДемонстрационный сайт » Асосий янгиликлар » "Ғалла-2019" ўрим-йиғим мавсуми қизғин паллада\n"Ғалла-2019" ўрим-йиғим мавсуми қизғин паллада\nБугун мамлакатимизнинг барча ҳудудида ризқ-рўзимиз бўлган ғаллани қисқа фурсатларда йиғиштириб олиш ишлари қизғин паллага кирган. Жумладан, вилоятимизнинг барча туманларида ғалла ўрим-йиғим мавсуми уюшқоқлик билан давом этмоқда.\nТуманимизда жами 444 та фермерлар томонидан 5275 гектар майдонга ғалла экилган бўлиб, фермер хўжаликлари томонидан шартномавий давлатга дон сотиш топшириғи 15832 тоннани ташкил этади. Тумандаги жами отрядлар ва комбайнлар сони 15 тани ташкил этиб, ҳар бир комбайнга 6 тадан юк автотраспорт воситалари бириктирилган. “Хуршид транс Х.А.Т.К” МЧЖ билан шартнома асосида ишлайдиган 100 та юк ташувчи транспорт воситалари ғалла ўрими ва ташиш жараёнида фаол иштирок этмоқда.\nМақсадимиз — ҳаракат хавфсизлигини таъминлаш


Тошкентда Қурбон Ҳайити куни автобуслар соат 4:30 дан йўналишларга чиқарилади\nЎзбекистонда Қурбон Ҳайити 11 август, якшанба куни нишонланади. «Тошшаҳартрансхизмат» компаниясидан маълум қилишларича, «байрамни кўтаринки рухда ўтказиш, халқимизга муносиб шароит яратиш мақсадида мутасадди ташкилотлар томонидан қатор чора-тадбирлар белгиланган».\nҚайд этилишича, компания томонидан Ҳайит кунлари пойтахт аҳлига қўшимча қулайлик яратиш мақсадида автобуслар 4:30 дан йўналишларга чиқарилади.\nЖомъе масжидлари атрофида «Тошшаҳартрансхизмат» мутасадди ходимларининг 5:00 дан 8:00 гача навбатчилиги ташкил этилади. Жомъе масжидлари олдидан ўтувчи йўлларда ҳаракат вақтинча чекланган тақдирда автобусларни мазкур ҳудудга яқин, йўловчилар учун қулай бўлган йўллардан ўтказиш чоралари кўрилади.\nДругие материалы в этой категории: « Тажвид устози Жаҳонгир қори Неъматов суҳбат ўтказди\tСўнгги гуруҳ ҳожиларимиз Макка шаҳрига етиб келишди »


Қизларни хорижга олиб чиқиш билан шуғулланган жиноий гуруҳлар фаолияти тўхтатилди\n15:50 / 10.11.2017\nЎзбекистон Миллий хавфсизлик хизматининг Бухоро вилояти бошқармаси ёш қизларни жинсий эксплуатация қилиш учун Тайланднинг Бангкок шаҳрига олиб чиқиш билан шуғулланган ўзбекистонликлар Л.Сафаева ҳамда Н.Усмоноваларнинг фаолиятига чек қўйди. Улар қизларни Тошкент-Киев-Бангкок йўналиши орқали Тайландга етказган, дея маълум қилди МХХ расмий вакили Лола Йўлчибоева матбуот брифингида.\nУнинг сўзларига кўра, хавфсизлик хизмати одам савдоси билан шуғулланувчи жиноий схемани фош этган. Ўзбекистондан учган қизларни Киевда украиналик Ю.З. кутиб олган ва Киев шаҳри аэропортининг чегара хизматида ишлайдиган турмуш ўртоғининг ёрдамида ўзбек қизларини Тайландга учишини таъминлаган.\nМХХ томонидан амалга оширилган тезкор тадбир натижасида Л.С. ва Н.У.га нисбатан ЖКнинг 135-моддаси билан жиноий иш қўзғатилиб, улар суд ҳукми билан узоқ муддатларга озодликдан маҳрум этилди.\nМХХ Хоразм вилояти бошқармаси ҳам вилоят қизларини БААга жўнатиш билан шуғулланиб келган йирик уюшган жиноий гуруҳ фаолиятига барҳам беришга эришган. Хусусан, БААда мажбурий ишлатиш учун ёш қизларни излаш, ёллаш ва Хоразмдан олиб чиқиш билан Аманова И. шуғулланган. Шунингдек, унинг вилоятдаги жиноий шериклари Атажанов К. ва Ражабов Ш. ҳам жиноий жавобгарликка тортилган.\nҚизлар чалғитувчи йўналиш, яъни Ўзбекистон-Россия-БАА йўлаги орқали юбориш вазифасини Раҳимов У. бажарган бўлса, қизларнинг хавфсизлигини таъминлаш, қўриқлаш ишини Атамуратов Э. зиммасига юкланган. БААнинг Дубай шаҳрига етиб келган қизларни хоразмлик Алламова О. ва қашқадарёлик Шабиева Д.лар кутиб олган.\nТезкор тадбирлар давомида уюшган жиноий гуруҳ аъзолари 1995-97 йилларда туғилган қизларни Россия орқали Дубайга жўнатиш мақсадида Қозоғистонга олиб чиқишга уриниш вақтида қўлга олинган. Айни вақтда уларга нисбатан ЖКнинг тегишли моддалари билан жиноий иш қўзғатилган, деди Лола Йўлчибоева.\nБухоро МХХ Хоразм


ЯНГИБОЗОР ТУМАНИНИНГ ТАРИХИЙ ГЕОГРАФИК ЖОЙЛАШУВИ | yangibazar.uz\nЯНГИБОЗОР ТУМАНИНИНГ ТАРИХИЙ ГЕОГРАФИК ЖОЙЛАШУВИ\nМарт 04, 2022 124\nЯнгибозор - Хоразм вилоятининг шимолий-ғарбий қисмида жойлашган туман бўлиб, ҳудуди 34,3км.кв.дан иборат. Табиий географик жойлашувига кўра ғарб томондан Гурлан, жанубий-ғарб томондан Шовот, шарқ ва жанубий шарқ томондан Урганч туманлари, шимолда Амударё орқали Қорақалпоғистон Республикаси билан чегарадош. Янгибозор тумани вилоят маркази Урганч шаҳридан 16 км.узоқликда жойлашган.Туман аҳолиси 89,0 минг кишини ташкил қилиб, дўстона ва аҳил яшаётган ўзбек, туркман, қозоқ, қорақалпоқ, татар, корейс, украин ва бошқа миллатлардан иборат.\nТуманнинг географик кенглиги 41 даража, 30 дақиқа, денгиз сатҳидан баландлиги 110 м. бўлиб, иқлими кескин континетал, йиллик ўртача ҳарорат 11, июль ҳарорати 26-28, январники 6 даража, ёғини 80-90 мм. Ўсимликларнинг вегетация даври 180-200 кун, максимал ва минимал ҳароратлар орасидаги фарқ 78 га тенг. Туман ҳудудининг қумлар билан ўралганлиги сабабли ёз кунлари ҳарорат 43-45 даражага кўтарилади. Қиш фаслида энг паст ҳарорат -30-33ни ташкил этади. Бу ерда ёзнинг иссиқ, қишнинг совуқ келиши об-ҳавонинг сутка давомида кескин ўзгариши, ёғин сочиннинг камлиги, ҳавонинг қуруқлиги туман иқлимининг асосий хусусиятларидир. Тупроғи Қиётқўнғирот ариғидан Шимолий Дарёлиқ массивида ва жанубда - Девонкўл массивида оғир сўға, бўз тупроқдан иборат.\nҚилич Ниёзбой, Ёрмиш, Шовот каналларидан сув оладиган Уйғур, Дўрмон, Ҳайват, Қиётқўнғирот, Дарёлиқ ва унинг шахобчалари суғоришда муҳим аҳамиятга эга.\nТаниқли давлат арбоби Маркс Жуманиёзов ўзининг “Эсимда қолган онлар”(“Мусиқа”нашриёти, 12-бет. Тошкент-2008 йил) мемуарида: “Хоразм ерларида шарқдан ғарбга, жанубдан шимолга қараб, ҳар километрда 12-15 см.қиялик бор. Агар каналнинг бошини 10 км. юқоридан олсангиз, сизнинг ерингизга 1-1,5 м.баландликда сув келади. Шунинг учун ариқлар каналнинг юқори қисмидан олинган ва барчанинг ери сув билан таъминланган. Деҳқончилик учун яхши шароит яратилиб, юқори ҳосил олинган. Кўлларнинг аҳамияти катта бўлиб, бу кўлларга сизот сувлар оқиб, тупроқнинг мелиоратив ҳолатини яхшилаб турган”, -дея ҳудуднинг географик ҳолатига баҳо берган .\nЯнгибозор тумани ҳудудида табиий кўллар кўп бўлиб, ернинг табиий иқлим шароитини яхшилаш, ҳамда ҳосилдорлик даражасини кўтаришда уларнинг аҳамияти катта. Бундан ташқари кўллардан кишилар чорва молларини боқиш ва балиқ овлашда фойдаланганлар. Шунингдек, ўтмишда кўллардаги қамиш ва еканларидан чипта-бўйра тўқишда, турар жойларнинг лой-пахсаларини заҳдан сақлаш учун пойдевор остига қўйиб, ҳамда томларни бостиришда ҳам ишлатишган. Туман қишлоқларида “Олтинкўл”, “Маллакўл”, “Ўйкўл”, “Бойкўл”, “Дивонкўл”, “Даҳакўл” сингари кўлларнинг кўплиги табиат ва экологик мувозанатнинг юқори даражада эканлигининг далолатидир.\nҚисқаси, ана шундай қулай географик ҳудудда жойлашган Янгибозор тумани ва янгибозорликлар ўзларининг шижоатли меҳнати, ғайрату интилишлари сабаб, ҳар бир соҳада нафақат вилоятда, балки республикада юқори натижаларга эришиб келмоқдалар.\nТАРИХИНГДИР МИНГ АСРЛАР ИЧРА ПИНҲОН...\nЯнгибозор туманида гарчи қадимий ва бетакрор Хивадаги каби машҳур меъморий обидалар, Шовот туманидаги милоддан олдинги даврларга оид Катқалъа, Воянганқалъа, Боғот туманидаги Қалъажиққалъа, Ҳазораспдаги Сулаймонқалъа (Девсолган) сингари ўтмишнинг кўплаб сирларини бағрида жойлаган қалъалари бўлмасада, ўзига яраша тарихи бор.\nМаълумки, ҳавони кўрмаймиз, аммо унинг борлигини нафас олишимиз туфайлигина сезамиз ва инкор қилмаймиз. Худди шунингдек, балки ўтмиш талотўплари, урушлар, жангу жадаллар сабабли сақланиб қолмаган обидалар ҳозирда йўқлигидан, бу ҳудуднинг бошқалар каби муҳташам тарихи бўлмаган ҳам дея олмаймиз. Негаки, Абу Райҳон Беруний (973-1048) ўзининг “Геодезия” асарида: “Хоразмликлар дарёнинг чап ва ўнг соҳили ҳудудларида 300дан зиёд қишлоқ ва шаҳарлар барпо қилганлар”,-деб ёзганди.\nБалки Беруний таъкидлаб ўтган ва кейинчалик кўп маротабалаб дарё тошқини сабаб, сув остида қолиб кетган шаҳарлардан бири, айнан, ҳозирги Янгибозор тумани ҳудудларида ҳам бўлгандир.\nМасалан, машҳур ўзбек археологи Яҳё Ғуломов (1908-1977) ”Хоразмнинг суғорилиш тарихи” асарида ёзишича, улар 1936 йилда Гурлан туманида бўлганида, ушбу ҳудуднинг номи ўтмишда Хосминор бўлгани ва шу номдаги минора то 1900 йилларгача сақланиб қолганини аниқлаганди.\nХ асрда Хоразмга келган араб сайёҳи Мақдисийнинг “Ахсан ат-тақосим фи маърифат ал Ақолим” асарида Дархос ёки Хос (Қўрғон қалъаси) аҳоли пункти Кат (ҳозирги Беруний) шаҳридан пастроқда, ундан бир манзил нарида, дарёнинг ўнг қирғоғида жойлашганини айтиб ўтган. Бу академик Яҳё Ғуломов аниқлашига кўра, ҳозирги Гурлан маркази ёки Гурланнинг ёнига тўғри келади.\nДархос сўзи эса форсчадан келиб чиққан бўлиб “Дар”эшик, “хос” кириш, ўтиш жойи, дарёдан ўтиш жойи деган маъноларни англатган.\nМаълумки, Абулғози Баҳодирхоннинг “Шажарайи турк” асарида Хосминор деган аҳоли масканини учратиш мумкин. Яҳё Ғуломов эса негадир асарнинг қўлёзма манбасига таяниб:” Асарда “Хосминор” сўзи кўп учрайди”,- дея ёзади.\nАсарда шу минора орқали Хивадан Катга ўтганлар деса, яна бошқа бир жойда “1573 йилда Амударё ўз ўзанини ўзгартирганлиги ва Хосминорнинг юқорироғидан Орол денгизига қараб оқа бошлаган”ини таъкидлаб ўтган.\nЯҳё Ғуломов фикрича, Абулғозининг бу маълумотларидан Хосминор Катдан (Шайх Аббосдан, ҳозирги Қорақалпоғистондаги Беруний туманидан) анчагина қуйироқда, аниқроғи, Гурлан ёнида, яъни дарё Катга бурилган жойда бўлганлиги кўринади. Гурлан пристани яқинида, Алибобо мозори ёнида катта минора қолдиқлари сақланиб қолганлигини тафаккурли қариялар яхши эслашади. Уни эса Хос минораси дейишган.\nДарё суви камайганда, сувдан унинг учи кўриниб турган. Сув тошган пайтларда бу ерда кема сузиши хавфли бўлган, чунки кўпинча кемалар сувда яширинган минорага урилиб кетган. Қадимдан шу ерда яшаган аҳолининг айтишига кўра, кемада сузувчи ўзбеклар бу минорани авлиё Алибобо кароматлари билан пайдо бўлган дейишади. Сўнгги йиллар, хусусан ХХ асрнинг 20-30 йилларида минора йўқ бўлиб кетган.\nАкадемик Яҳё Ғуломов фикрича, “афтидан Хосминор юқорида айтилган Хосминорга тааллуқли бўлса керак”. ХVI асрда, аниқроғи 1573 йилда дарё ўзанининг ўзгариши натижасида, олдингидек Каспийга эмас, Оролга қуйиладиган бўлгани учун Хосминор дарёнинг чап қирғоғида бўлиб қолади. Яъни, 1573 йилдан олдин Гурлан дарёнинг ўнг тарафида эканлигида Кат билан ёндош жойлашган.\nШу боис ҳозиргача шоббозликлар (яъни Қорақалпоғистоннинг Беруний тумани аҳолиси) ва гурланликларнинг шеваси бир хил. Фақат Амударё оқимини ўзгартириб, Каспийга эмас, Оролга қуйиладиган бўлганидан сўнггина ҳар иккала қаъла ўртасидан Амударё оқиб, Кат ва Гурлан ажралган, ҳамда иккала ёндош қалъа эндиликда дарёнинг чап ва ўнг соҳилларида бўлиб қолган. Шу боис ХVI, XVII ва XIX асрларда энг катта кечув Хосминор атрофида, тахминан, ҳозирги Гурлан кечувида бўлганлиги Баёнийнинг “Хоразм тарихи” асарида ёритилган.\nҲаттоки, Низомиддин Шомийнинг ва Шарафиддин Али Яздийнинг “Зафарнома” асарларида ҳам Амир Темурнинг Хосминор орқали дарё кечувидан ўтганлиги ёзиб ўтилган.\nАйтмоқчи бўлганимиз шуки, ўтмишда ҳозирги Гурланнинг номи Дархос, Хосминор бўлгани сингари, ҳозирги Янгибозор ҳудудида ҳам қандайдир қалъа бўлгани аниқ. Негаки, ҳозирда Чўболончи қишлоғида Тошқалъа номли ҳудуд, шунингдек, туманда Бўзқалъа номли қишлоқ бор. Яъни, бу ҳудудларнинг қалъа деб аталиши бежиз эмасдир. Қолаверса, Амударё тошқини сабаб кўплаб қалъаларнинг сув остида қолгани ҳам тарихий ҳақиқат.\nМаълумки, сўнгги икки-уч минг йиллар давомида Урганч шаҳрининг 4 маротаба (Гурганж, Журжония, Урганж, Кўҳна Урганч), Беруний туманининг 5 маротаба (Фир, Хоразм, Кат, Шаббоз, Беруний), Гурланнинг 2 маротаба (Дархос,Хосминор) номи ўзгарганига тарих гувоҳ.\nТарихий ҳужжатлардан маълумки, Хива хонлиги даврларида ҳозирги Янгибозор тумани ҳудудлари Қиёт-Қўнғирот ноиблиги дея аталган.\nФилология фанлари доктори Абдулла Ўрозбоевнинг тадқиқотларига кўра, “ Огаҳийнинг тарихий асарларида Нойиблик мансаби наёбат сўзи билан ифодаланади: ... наёбат мансаби била сарафроз қилиб... Асарда Ноиб // нойиб – نایب вазирнинг ёрдамиси. “Риёз уд-давла”да ушбу мансаб номи қўлланилган ўринлар нойиб “хон томонидан бирор маъмурий ҳудуд бошқарувига масъул қилиб тайинланган шахс” маъносини беради” ( “Огаҳийнинг тарихий асарлари лексикаси”.Тошкент-2013йил,”Муҳаррир нашриёти”,36-бет).\nТарихдан аёнки, “Қиёт” ва “Қўнғирот” 92 ўзбек уруғлари номи. Ҳозирда туманда Ширинқўнғирот (Ширин ҳам ўзбек уруғи номи), Дўрмон (Қаландардўрмон, Оёқдўрмон) номи билан боғлиқ қишлоқлар мавжуд. Ўзбек уруғларининг Хоразмга келиб ўрнашиши Шайбонийхон билан боғлиқ бўлиб, 1495-1510 йилларга бориб тақалади. Яъни, айнан шу даврларда қайсики ўзбек уруғи Хоразм заминига келиб ўрнашиб, шу ҳудудни ватан тутсалар, улар яшаган замин шу уруғ номи билан аталган. Шу боисдан ватанимиз ҳудудларида Дўрмон, Нукус, Қиёт, Қўнғирот, Ширин, Жалойир, Сахтиён, Қангли, Қатағон сингари 92 ўзбек уруғлари номи билан топонимикага айланган қишлоқ ва туманлар, шаҳарлар бор.\nЯнгибозор туманида юқоридаги каби қишлоқ номлари билан бир қаторда, милоддан олдинги даврларда Хоразм заминида яшаб, кейин Шимолий Кавказга кўчиб кетган қадимий уруғ номлари-“олон”лар номи қайд этилган Боғолон, Чўболончи каби машҳур қишлоқлар мавжуд.\nАна шу икки қишлоқ номи ва уларнинг “олонлар” билан боғлиқлиги эса ҳозирги Янгибозор ҳудудларининг ҳам тарихи милоддан олдинги даврларга бориб тақалишини кўрсатиб турибди.\nАбу Райҳон Беруний “Қадимги халқлардан қолган ёдгорликлар” асарида, “Амударё ўз оқимини ўзгартириши ва кўп жойларни сув босиб кетиши билан хоразмликларнинг бир қисми Хазар (Каспий денгизи.Ушбу денгиз ўтмишда Олон денгизи ҳам деб номланган) денгизи қирғоқларига кўчдилар”, - деб ёзганди.\nЭронлик олим Ричард Фрай “Эрон аҳолиси” асарида эса: “Олон ва Ос уруғи шимолий Кавказга Хоразмдан кўчиб боришганлигини” ёзиб ўтган. Академик Яҳё Ғуломов бўлса “Хоразмнинг суғорилиш тарихи” асарида “Олон ва Ос уруғларининг тили Хоразм тили билан бижаноқ тили аралашмасидан иборат”лигини таъкидлайди. ХХ аср бошларида яшаб ўтган Қозон шаҳрилик тарихчи Ҳасан Ато Абуший “ Туркий қавмлар тарихи” асарида массагетлар, хусусан, уларнинг машҳур маликаси Тўмариснинг аждодлари олонлардан бўлганлигини ёзганди. Шу ўринда ҳозирги Россия федерациясидаги осетинлар ўзларининг келиб чиқишини олон ва ос уруғларга боғлаши оммавий ахборот воситаларидаги материаллар орқали маълум.\nЎзбекистон халқ шоири Эркин Воҳидов “Ўзбегим” қасидасида “Тарихингдир минг асрлар ичра пинҳон, ўзбегим”,- дея ёзганидек, Янгибозор тарихининг ҳам ўтмиши минг асрлар олдинги-милоддан олдинги олон, ос уруғларига бориб тақалиши ҳақиқат...\nОрадан асрлар ўтиб... Хива хонлиги даврида ҳозирги Янгибозор тумани ҳудудлари Қиёт-Қўнғирот ноиблиги дея аталарди. Яъни ушбу ҳудудларда хонликнинг ўзига яраша бошқарув тузилмаси бўлган. Ўзбекистон Миллий Архивида сақланаётган (И-125-фонд,1-рўйхат,526-537 ишлар,26-30 варақлар)ҳужжатда 1900 йилда Қиёт Қўнғиротда 25 минг хонадон бўлиб, ҳар бир хонадонда ўртача 7 кишидан яшаётгани, ноибликнинг ер майдони 65 минг танобдан иборатлиги ёзилган. Ушбу ҳужжатда яна Қиёт-Қўнғиротда ўзбек, сарт, араб, форслар яшаётгани қайд этилган.\nҚиёт-Қўнғирот ноиби эса 60 ёшли Абдулла эшон Маҳмудбеков эканлиги, у 30 йилдан бери ушбу элни бошқараётгани ҳам архив ҳужжатида ёзиб ўтилган.\n...Маълумки, ноиблик 1920 йилда Хива хонлиги тугатилганидан сўнг маъмурий бошқарув тузилмаси сифатида 1921 йилда тугатилган. Хоразм Халқ Республикасига оид архив ҳужжатларида Қиёт-Қўнғирот 1921-24 йилларда волость сифатида қайд этиб ўтилади. Яъни бошқарувда волость тузилмаси бўлган. 1924-26 йилларда Қиёт-Қўнғирот Гурлан уезди таркибидаги волость бўлган. 1926 йилдан ЎзССР да районлаштириш бошлангач, Қиёт- Қўнғирот Янги Урганч райони таркибига киритилган. Шундан кейинги совет даврида ўтган йилларда ҳозирги туман ҳудудлари гоҳ Гурлан, гоҳида Урганч таркибига қўшилиб келган. Фақатгина 1930 йиллардан кейинги расмий ҳужжатлардагина ҳудуд номи Янгибозор тарзида келтириб ўтилади.\nҲозирда Урганч ва Гурлан туманлари орасида жойлашган ушбу туман топономининг номи ҳам “Янги” ва “бозор” сўзларидан келиб чиққанлиги аниқ. Маълумки, хоразмликлар шевасида “янги” сўзи ҳудудга нисбатан ғоят кам айтилиб, “тоза” сўзи ишлатилади. Фақатгина расмий ҳужжатлардагина, айниқса, ХХ асрнинг 20-йилларидан сўнг “янги” сўзи қўлланилади. Шундан келиб чиқадиган бўлсак, бугунги туман маркази ҳудудларида тоза бозор барпо этилган ва ушбу сўз расмий ҳужжатларда “Янги бозор” дея ишлатилганидан, топонимик объект номи-дастлаб қишлоқ, кейинчалик эса марказда жойлашган ушбу қишлоқ туман марказига айланган.\nПрофессор Абдуғофур Набиев ҳам ўзининг “Тарихий ўлкашунослик” номли монографиясида (Тошкент-1995 йил “Ўқитувчи” нашриёти, 243-бет) ҳам айнан шунга ўхшаш фикрни билдиради: “Янгибозор аҳолисининг савдо-сотиқ ишлари фақат қалъа бозорида бўлган, сўнгра чекка қишлоқларнинг бирида тўпланиб, савдо-сотиқ ишларини олиб борганлар. Қалъа бозори билан бу бозорни бир-биридан фарқ қилиш учун қишлоқ бозорига “Янги бозор” деб ном қўйишган. Шу-шу бўлиб, қишлоқнинг номи “Янгибозор” бўлиб қолган”.\nТуман ташкил қилинганида эса ушбу қишлоқ, айнан, туманнинг ҳар иккала чеккасига нисбатан - Уйғур ва Боғолон қишлоқлари ҳудудларидан келиб чиққан ҳолда марказда жойлашгани учун ҳам, Янгибозор туман маркази қилиб белгиланган ва туман номи ҳам, айнан, Янгибозор деб аталган.\n Будагов Л.З. Сравнительный словарь турецко-татарских наречий. Том I. – СПб. 1869. – С.280.\nТарқатиш: Июнь 27, 2022 - Автор: Umida Nurmetova


Нурота тумани ҳокимлиги расмий веб-сайти Аҳоли муаммолари ўрганилмоқда. » Нурота тумани хокимиятининг расмий сайти\nНурота » Xокимият » Ташкилий тузилма » Аҳоли муаммолари ўрганилмоқда.\n05 август 2021 admin\nБугун туман ҳокимининг биринчи ўринбосари М.Назаров, тумандаги мутасадди ташкилот, корхона ва муассаса раҳбарлари иштирокида, "Мустақиллик" МФЙ аҳолиси билан навбатдаги сайёр қабул ўтказилди.\n🔰Сайёр қабулда 20 га яқин МФЙ аҳолиси томонидан моддий ёрдам, бандлик, болалар нафақа пуллари, электр энергия, табиий газ таъминоти келишмовчиликлар масалалари юзасидан ўзларининг мавжуд муаммоларини ечишда амалий ёрдамлар сўраб мурожаат қилишди.\n🔰Фуқаролар томонидан билдирилган мурожаатлар, талаб ва таклифларнинг айримлари жойида ижобий ҳал қилинган бўлса, айримларига ҳуқуқий тушунча берилиб, қолган мурожаатларни эса босқичма-босқич бартараф этиш юзасидан мутасадди ташкилотларга тегишлилиги бўйича топшириқлар берилди ҳамда ижроси назоратга олинди.\nСАЙЁР ҚАБУЛ|МАСЪУЛЛАР ВА ТАДБИРКОРЛАР УЧРАШУВИ